
DIA 16 di augustus ta un dia memorable, pa 
dos motibo. Primeramente pasobra Aruba ta 
celebra Dia di Polis, cu ta danki na e tempo ey, 
Minister di Husticia Watty Vos, kende a bringa 
pa habri un Scol di Polis na Aruba, cu awe a bira 
Academia di Husticia Watty Vos, pero tambe 
dia 16 di augustus ta fecha natalicio di Watty 
Vos. Si e tabata na bida, e lo a cumpli 80 aña. 
Banda di un servicio di Misa, unda a acudi tambe 
Gobernador interino, y varios veterano, den or- 
anan di atardi, tabatin discurso y ponemento di 
krans na Santana Catolico na graf di Watty Vos. 

Den caso Avior, entrada hudicial na Corsou a produci y a keda confisca 


Un miyon 
propiedcad 

Aparentemente e Chinees aki tambe 

MANERA nos a publica ayera, den cuadro di un investigacion grandi 
cu a haya nomber di “Avoir”, pa cual tabatin varios entrada hudicial na 
diferente cas, minimarkets y otro edificionan, tur esaki haci pa Recherche 
Samenwerldngsteam (RST), den cooperacion di Defensa di Reino, Cuerpo 
Policial di Corsou, Afpakteam, ICMAR y cu sosten di Cuerpo Policial di 
Aruba. Na Corsou nan tabatin 6 entrada hudicial. 

Na mes momento na Rotterdam, Husticia Hulandes a coopera pa haci 
tambe 2 entrada hudicial, esta na un cas y na un mini-market. 

E entradanan hudicial a tuma lugar den presencia di Huez Comisario yun 
Fiscal di Ministerio Publico. 

A dicidi di detene un sospechoso, un Chinees di inicialnan, W.S.C. mihor 
conoci como Mailcel. E ta ser sospecha di labamento di placa y practica 
di banco, esta e t’e autor di fia Chineesnan cu ta yega Corsou sin nada, 
ta habri un mini-market pa nan, kendenan mester pagu’e e suma presta 
mas comision. 

Manera a ser bisa den mundo hudicial na Corsou, cu Maikel ta hibando 
mesun practica na Aruba tambe, pero na Aruba, Husticia no a haci nin- 
gun entrada hudicial (ainda), pero e modus operandi ald ta bon conoci 
na Aruba, si mira cuanto mini-market, supermarket y hardware store ta 
habri, cu bo ta bisa, ta for di unda e Chineesnan aki ta haya nan placa. 

Durante listramento di cas y demas propiedadnan, a confisca tambe un 
cantidad di documento for di administracion y tambe esnan digital pa 
cu e investigacion. 

Na mes momento a keda confisca un suma di como ol miyon florin na 
cash, un cantidad di auto, e.o. un Porsche Cayenne, Toyota Corolla, 
RAY4, Jeep Cherokee, pero tambe un cantidad di propiedad cu tin un 
balor di como 10 miyon florin. 

Mas detencion y mas entrada hudicial no ta ser exclui, segun Fiscal di 
Ministerio Publico. 

CUESTIONA MINISTERIO PUBLICO 

Na Corsou comunidad lder sa.: Ki ora ta interesante pa OM drenta 

den accion y actua? 

Segun informacion recibi, ta basta reaccion nos coresponsabel a haña riba 
e entrevista cu Richeron Balentin di Radio Direct a tene ayera mainta cu 
e vocero di Ministerio Publico, Norman Serphos, dicon nan no ta actua 
ora cu practicamente tur dia tin denuncia contra Chinesnan cu ta faya 
cu regla cu ta conta pa productonan di alimento. 

E liña di comentario cu a bin dilanti tabata cu no ta pa castigá e Chinesnan 
tin cu controlá di productonan a vence sino pa preveni cu nan ta sigi cu 
e práctica ald y pa no cay den ripiticion. 

De facto no ta Chines so, pero supermercadonan local tambe sa faya. 
Den e casonan ey ta sera e lugar un rato y ora aplicá e coreccion necesario, 
nan ta habri bék. 

E contesta cu periodista a haña serca e vocero di Ministerio Publico tabata 
basta sarcastico y nada na agrado di e vocero, kende a sugeri e locutor pe 
bay puntra Ministerio di Salubridad y no puntra OM. 

Curioso con bin biaha dos topico cu no tin absolutamente di haber cu 
otro, pero cu tin tokenan comun ta haña un rato completamente diferente. 

Aparentemente tin instancianan cu ta lubida cu no t’awor sino ta basta 
tempo Shon Cornelis y su team a bin ta investiga y constata cu ta viola 
tur e reglanan aki. 


4 auto y algun 
10 miyon florin 

tin varios propiedad na Aruba tambe 

Pero aparentemente e casonan ald no ta interesante pa Ministerio Publico 
apesar di ta fuente di constante amonestacion cu ta cuadra perfectamente 

den e cashi di ‘....aanhoudende berichten.’ 

y manera e casonan ald ambtshalve no tin juice pa saca afo. 

Un lector particular a insisti pa expresá su desacuerdo cu e rato diferente 
ald y a mustra cu dia a cuminsa investiga Presidente di nos Banco Central, 

Ministerio Publico a pone preto riba blanco cu ta riba ‘.aanhoudende 

berichten in de media over financiele malversaties.’ nan a dicidi di bay 

haci investigacion. 

Cu otro palabra, ora ta trata di hende particular ta interesante pa Ministe- 
rio Publico, pero ora ta trata di asuntonan di interes general manera salud 
di pueblo y violacion di regla di supermercado y restaurant y tumamento 
di hendenan ilegal den servicio OM no ta interesa? 

Y ald nos ta yega n’e punto cu publico a hala nos atencion argumentando 
cu Ministerio Publico t’e defensor di pueblo. 

Ta cue pueblo e ta defende ora e ta jaag riba Emsley Tromp pa un supuesto 
fraude fiscal den esfera personal y aya banda pueblo ta keda venená y 

OM no ta ni interesa pa tuma nota dje tantisimo “.berichten in de 

media.?” 

Un ultimo punto: E vocero a alegá cu ta solamente ora GMN haci de- 
nuncia OM por haci algo, mesun cos cu ora di belasting t’e instancianan 
di impuesto mester actua y no OM. 

Pues cu OM no tin nada di haci den e casonan di violacion di ley di im- 
puesto cu no ta ora haci denuncia. 

Den caso di Emsley Tromp ta ld ora Inspeccion di Impuesto a entrega 

un asina yamá denuncia, pero ta riba e asina yamá “.aanhoudende 

berichten over financiele malversaties in de media....” nan a conclui cu 
Tromp ta laba placa, ta tuma steekpenning y ta comete ambtelijke ko- 
ruptie den privesfeer? 

Na Corsou nan a apreciá e comentarionan cu a drenta y lo sigi riba e 
asunto aki, pasobra e ta hole colonialismo moderno, pero tambe nos a 
nota cu e cachónan cu tabata blaf contra colonialismo awor ta manera 
pilchi pa drumi nan a haña. 

Minister di Husticia, Drs. Arthur Dowers 


Pabien Cuerpo Policial cu boso dia 

KPA ta un organisacion cu diariamente ta sirbi pueblo di Aruba 




CUERPO Policial a tene un celebracion di Dia di Cuerpo Policial y a 
haci esaki na Misa Protestant, unda cu Minister di Husticia, Drs. Arthur 
Dowers a reuni cu e agentenan. Den nomber di Gobierno el a manda 
palabranan di pabien na tur Polis, tur pensionado y tur esunnan cu a 
elabora den Cuerpo Policial. 

Cuerpo Policial ta un organisacion cu ta traha diariamente na e servicio 
di e pueblo di Aruba y e mandatario a refleha rib’e importancia di e in- 
tegridad di Cuerpo Policial. E1 a sigui indica cu Cuerpo Policial ta para 
pa algun, e servicio, integridad y siguridad. 

“Ora cu tin esey como credo, bo tin cu bib'e 100%”, Minister Dowers 
a sigura. 

Den e ultimo añanan Cuerpo Policial a desplega un tremendo trabou, 
unda cu a soluciona mayoria caso cu tin akinan. Tambe mayoria problema 
cu tin, Cuerpo Policial ta den e posicion di para y preveni nan. 

Ta sigui mira cu tin retonan cu agentenan ta pasa den dje y ta lceda con- 
fronta cu nan. Un di e retonan cu nan a pasa den dje e aña aki y esaki 
ta pone cu mester refleha riba dje, ta cu tin Polis pa motibonan di integ- 
ridad no por a continua como Polis. Esaki ta un proceso fastioso, aunke 
con dolor e ta mester a yega na e decision unda cu mester a percura pe 
aspecto aki di e credo di Cuerpo Policial, e servicionan di husticia keda 
para halto, esta e integridad. 

Un cuerpo cu no ta integro, ta un cuerpo cu no ta haya respet ni local ni 
internacional y esey ta pone cu internacionalmente bo ta keda degrada 
como pais di nivel halto di integridad. 

Un otro aspecto cu a refleha riba dje ta e aspecto cu e aña aki Cuerpo 


Policial a perde un colega na momento cu e tabata trahando y el a bay 
duna asistencia, di cual el a perde su bida. 

“Esey ta un cos cu a haci hopi dolor den henter comunidad y sigur den 
Cuerpo Policial. Nos a para keto awe na e echo aki”, e mandatario a 
reflexiona. 

Den Cuerpo Policial tin personanan dor di cuestion di nan trabou a haya 
nan mes cu confrontacionnan grandi y mester a tuma pasonan cu awendia 
nan ta sufri di dje. 

Tur e personanan aki tabata den nan pensamento na momento cu tabata 
den e Misa Protestant. No solamente a reflexiona riba e trabou, pero a resa 
tambe y a pidi Dios su proteccion pa esunnan cu ta elabora diariamente 
haciendo un trabou dificil, pero un trabou cu siguramente ta honra y 
necesario den tur democracia. 

Minister Dowers a duna un conseho no solamente na e hobennan cu kier 
drenta Cuerpo Policial, pero na tur hoben di Aruba. Hopi hoben cu a 
solicita pa Cuerpo Policial, nan ta pasa tur nan test y ta personanan cu lo 
por bay eherce e trabou di Polis den un forma bon. Pero na momento di 
check nan antecedente, ta bin resulta cu den nan antecedente tin cosnan 
cu ta stroba nan pa drenta den servicio y eynan tin soñonan perdi pa 
hobennan cu tin expectativanan padilanti. 

E1 a haci un apelacion na tur hoben, pero tambe na e mayornan pa duna e 
guia e cuido y sabiduria na e hobennan den comunidad pa nan por cuida 
nan integridad, cuida nan mes contra cosnan negativo den comunidad, 
keda leu di droga y asina ta preveni p’e hobennan cay den man di husticia 
y stroba nan futuro. Cuerpo Policial mester di e hobennan pa cuminsa 
den e enseñansa. 

Tuta mustra caida alarmante 
i 88% den su ganashi neto 


M PDVSA 

400 ? PETROMONAGAS 


0IASOBERANIA ESTROLERft! 


CARACAS E situacion di Venezuela ta malo y por a spera cu e 
relato anual di e compania estatal di petroleo (PDVSA) lo ta malo. 
Pero niun hende por a imagina cu esaki lo t’asina malo: Un caida 
di 88% den e ganashi neto di e empresa estatal. 

Segun ta saca for di e relato anual, nan ta raporta, e entradanan 
petroleo a sera aña 2016 na 48.002 biyon dolar, un caida di 33.5% 
den 2016, compara cu e aña prome. Mientras cu e ganashi neto ta 
situa na 0.828 biyon dolar, un caida di 88%, si esaki wordo compara 
cu e 7.3 biyon di 2015. 

PDVSA a entrega su relato anual cu un retraso di un luna, faltando 
apenas 90 minuut p’e ora limite, den cual ta keda indica claramente 
cu e compania ta pasando den problema serio cu caida di su en- 
tradanan y produccion, cu a impacta den forma negativo su ganashi 
y patrimonio, como su aportenan social na e pais. 

E entradanan petrolero a sera aña 2016 na 48.002 biyon, un caida 
di 33.5%, for di 72.2 biyon dolar di e aña anterior. Mientras cu e 
ganashinan neto a ubica na 0.828 biyon dolar, un caida di 88% si 
compara esald cu e cifra di 7.245 biyon dolar di 2015. 

E informe financiero mester a wordo publica dia 30 di juni ultimo, 
pero PDVSA a pidi su acreedornan un plazo te cu 11 di augustus 
pa entrega esaki. 

E documento, ademas di e cifranan negativo, ta contene splicacion 
y sugerencia di e compania di audit ICPMG, cu ta hala atencion y 
ta papia di investigacionnan di fraude y di subsidio miyonario pa 
benta di gasoline den mercado local. 

PDVSA ta raporta cu den 2016 e produccion di petroleo crudo 
y likidonan di gas natural a ubica na 2.571 miyon bari diario, un 


caida di 10% compara cu aña 2015 y di 12% compara cu e cifranan 
di 2014. 

Di e produccion ey, un total di 2.189 MBD tabata destina pa expor- 
tacion, cual tambe tabata 10% menos cu den 2015. No solamente 
Venezuela a ricibi menos entrada pa caida di e prijsnan, sino tambe 
dor di un produccion mas abou. 

Banda di esey, Venezuela mester cumpli cu compromisonan di pago 
den crudo, cu ta afecta e cash flow di e compania estatal. 

E informe ta indica cu den cuadro di e “Acuerdo di Suministro 
cu Rep. Popular di China” nan a manda 505 MBD den petroleo 
crudo y productonan durante 2016, cual ta ekivalente na 5.803 
biyon dolar. 

Di otro banda, aña pasa PDVSA a manda crudo y productonan pa 
123 MBD pa paisnan cu cual nan tin acuerdonan special di coop- 
eracion energetico. E suministro aki no ta wordo cobra mesora y 
ta crea un cobransa a largo plaso di 3.207 biyon dolar. 

E contribucionnan social di e compania tambe a registra un caida 
cayendo for di 8.215 biyon dolar na 2015 pa 318 miyon dolar den 
2016, un caida di 96% cu ta afecta e recursonan destina pa mision- 
nan social; y di construccion di viviendanan. 

Loke si e compania a reduci ta su debe financiero na 6% en com- 
paracion cu 2015, serando e saldo di debe aña pasa na 41.976 
biyon dolar. Nan a efectua pago di un total di 8.837 biyon dolar. 
E compania su problemanan interno ta serio. E subsidio di Gobi- 
erno riba gasoline a costa e Gobierno central 5.72 biyon dolar aña 
pasa y asina tin mucho mas cos manera cu nan a haya placa for di 
Rusia, avance, pa futuro entreganan di petroleo. Esald ta mustra e 
desesperacion cu tin pa cumpli cu nan obligacionnan. 

Lider di POR, Otmar Oduber: 

Poder di compra 
di henter nos 
comunidad mester 
subi drasticamente 

E reforma di e sistema di impuesto cu POR lo bin cu 
ne den e proximo periodo di gobernacion, mester tin 
como efecto palpabel, reforsa e poder di compra di e 
consumidor, pa medio di adaptacion y modernisacion 
di e areglo di canasta basico. 

Banda di esey, lo intensifica control y introduci 
sancionnan severo den caso di infraccion. Esaki di 
acuerdo cu lider di POR, Otmar Oduber, cu den su 
“Vision 17-21 Hunto Nos POR” pa e eleccion di dia 
22 di september proximo, ta propone un reforma di 
e sistema di impuesto di tal manera cu tur ciudadano 
cu ta cumpli debidamente cu nan obligacionnan fiscal 
lo bay dilanti. Esaki no ta un promesa bashi sino un 
compromiso cu POR ta bay ehecuta. 

Banda di loke ta reforsa e poder di compra di henter 
nos comunidad, lo bin tambe cu campañanan in- 
tensivo pa conscientisa e consumidor, a base di 
publicacion mensual di lista di prijs di producto di 
supermercadonan, pa asina e consumidor ta mas y 
miho informa y su florin por haya mas rendimento. 

Pa sostene e proceso aki lo reforsa Dienst Huur- & 
Consumentenzaken (DHC) y adicionalmente lo 
stimula creacion di un instancia independiente pa 
sali na vanguardia di e consumidor, segun Oduber. 

E reforma fiscal cu POR ta propone ta encera un 
shift di e peso di impuesto di directo pa indirecto. 
Consecuentemente e salario netto, esta e salario cu 
abo como ciudadano segun bo payslip ta haya den bo 
man despues di kita e parti di impuesto di salario y 
primanan social, lo conoce un adelanto substancial. 

Ademas, pa motibo di e shift menciona, e base di 
impuesto di nos pais y pues entrada di gobierno 
tambe lo aumenta. Adicionalmente, door cu e peso 
di impuesto lo ta mas riba consumo, e ciudadano lo 
tin mas control riba loke e ta contribui na caha di 
gobierno. 

Pues, patronchi di consumo di e ciudadano lo deter- 
mina su contribucion. 

“Aunke e reforma fiscal lo por tin un efecto inflacio- 
nario na momento di su introduccion, e ciudadano 
mediante su patronchi di consumo por mitiga y hasta 
neutralisa e impacto ald pa su cartera”, Otmar Oduber 
a termina bisando. 





TWO-YEAR- 

ANNIVERSARY DINNER 


Exclusive 5-course dinner and wine pairing 
by Chef Luis Malagon & Sommelier 

Savor an evening of delight with worldly-inspired 
cuisine and BLT Steak's signature American Wagyu Beef, 
accompanied by Duckhorn Vineyards' fmest wine 
selection and live entertainment. 

FRIDAY, AUGUST 18, 2017 
Time 7:00 PM - 10:00 PM 
Tickets are available atThe Ritz-Carlton, Aruba 

Price $140 per person 
Including wine pairing & welcome cocktail 

+297-527-2399 

L.G. Smith Boulevard 107, Palm Beach 
The Ritz-Carlton, Aruba 

H 0 DUCKHORN 

Anchelino Vrolijk (POR): 

Nos mester un 
Gobierno cu renlmente 
ta traha pro-activo pa 
sanea e situacion den 
nos sistema educativo 



AWE nos ta rib’e prome dia di aña escolar 2017-2018. Pa hopi un alegria pa por 
cuminsa un aña escolar nobo pasobra nan ta den un ldas nobo, of ta cuminsa un 
scol nobo. Pa otronan e ta un tristesa paso no tin cupo pa nan na e scol desea, 
segun Anchelino Vrolijk. 

Un di e metanan principal pa tin un censo cada 10 aña ta pa wak con un pueblo 
ta desaroya. 

Nos ta wak cu, p. e. e bario di San Nicolas ta conociendo un vergrijzing, como cu 
hopi di esnan entre 20 pa 40 aña di edad a muda direccion Paradera of Noord, 
lagando nan mama y papa atras. Consecuentemente nos por a mira con un ldeu- 
terschool a cera na San Nicolaas, esta Arubianita, y na aña 2015 Maria Regina 
School tambe a cera su portanan. 

Awendia nos por mira cu full e block aki a bira Colegio P’ariba, Vrolijk ta splica. 
Di otro banda, p’abou di brug tambe nos por a wak desaroyonan riba tereno 
escolar. 

Reina Beatrix School a haya un subsidiario cual awe ta carga Prinses Amalia Basiss- 
chool, y Juliana School tambe a conoce un subsidiario cual awe ta carga Ceque College. 
Apesar di tur esaki e necesedidad di un MAVO/ HAVO/ VWO a lceda existente, 
y awe nos por wak cu pa mas cu 100 alumno no tin lugar na varios scol MAVO 
riba nos isla, Vrolijk ta mustra. 

Awor caba e ldasnan ta riba un capacidad maximo y e docentenan ta casi “burn 
out” di e presion cu ta existi pa duna e muchanan les. Sin tene na cuenta cu 
tin localidadnan manera e ubicacion di Ceque College cu ta malisimo pasobra e 
ldasnan no ta isola pa zonido. 

Cada ldas por scucha ldco ta pasa den e otro lolcal, cu hasta si un pen cay riba vloer, 
bo ta scuch’e den e otro lolcal. Esald ta un factor cu sigur por a evita na momento cu a 
construi un scol secundario nobo anticipando rib’e desaroyo ald, Vrolijkta remarca. 

Nos no mester un Gobiemo cu ta traha “adhoc”, pero si un Gobiemo cu ta haci uzo di 
tur instrumento disponibel p’asina planifica loke nos comunidad mester realmente. 
Si nos sinta analisa bon, awor nos lo wak con Gobierno lo cera contractnan lucrativo 
p’asina yuda SKOA cu un localidad p’e muchanan aki cu ta drentando MAVO den 
aña escolar 2017-2018. Sin conta cu e materialnan necesario p’e alumnonan ald. 
P’esey mes september 22, vota consciente, vota POR, Vrolijk ta termina bisando. 

Milo Martes, candidato #24 riba lista di POR: 

Cla pa un aña escolar nobo! 

DI parti di Milo Martes y partido POR, kier desea tur e alumnonan exito cu e 
aña escolar benidero. Tuma e reto pa bo mes pa bay dilanti, kere den bo mes y 
no laga nada influenciabo cu bo no por. No lubida cu ta boso ta futuro di nos 
pais y un educacion den saco ta dunabo e ventaha pa yega mas leu. 

“Tambe mi kier duna mi palabra di exito na tur mi coleganan docente. A pesar 
cu hopi reto nos dilanti nos ta esnan cu por haci diferencia cerca hubentud cu 
sigur merece enseñansa di calidad. Laga nos uni mas y traha hunto pa nos por 
ta orguyoso di e resultado na final de e aña escolar. 

Mayornan mester t’ey pa nan yiunan y guianan, motiva nan pa tuma na serio, 
pero tambe disfruta di enseñansa cu ta e pilar di un sociedad prospero”, Martes 
ta comenta. 

“Ta importante pa haci esaki uno di calidad y crea e atmosfera necesario pa e 
alumno y e docente sinti nan mes bon. Nos mester traha hunto mas cerca di e 
alumno pa por motiva positivamente nan gana di bay dilanti. E importancia cu 
un educacion na nivel tin pa cualkier pais ta esencial pa e bienestar positivo di 
e pais. Hunto nos POR!”, Martes ta termina bisando. 

Presidente di Parlamento: 

Diahuebs reces a caba 
y trabounan lo sigui 
normal den Parlamento 

DRS. Mervin Wyatt-Ras ta informa cu diahuebs Parlamen- 
to di Aruba ta sigui cu trabounan normal despues di reces. 

Desde 10 di juli, Parlamento tabatin su reces anual. Den e 
periodo aki a probecha pa haci trabounan necesario di man- 
tencion. E. o. a cambia e sistema di airco y a cambia parti 
di tapijt. Tur esaki tabata posibel ora cu a resulta na fin di 
aña 2016 cu contrario na loke a ser sugeri anteriormente, a 
resta placa riba presupuesto di Parlamento. 

Segun Presidente di Parlamento, e ex vice-Presidente y ex- 
Presidente di Parlamento tabatin discucion tocante e suma 
disponibel pa Parlamento. E tabata sorpresa ora a resulta fin 
di aña cu hasta a resta placa. E placa awor a ser bon gasta 
y a bay p’e sistema di airco. Wyatt-Ras ta gradici personal 
di Parlamento p’e sosten y pasenshi durante e trabounan. 

Diahuebs lo bay schedule diferente reunion pa trata leynan 
cu a drenta Parlamento, e. o. esun di FDA, reglamentacion 
pa deurwaarder y “intrekking” di diferente ley bieu. 




Leer Werk Traject - Aña escolar 2017 - 2018 

Bo ta un hoben entre 16-25 aña cu pa un of otro motibo no a caba scol? 

Esaki ta bo oportunidad! 

Inscribi aworaki mes pa un miho futuro 



Opleidingen 

Duur 

Toelatingseisen 

1 

Basiskennis Automonteur, 

(Mecanico basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 

2 

Basiskennis Onderhoudsmonteur, 
(Mantenimento basico) 

1 jaar 

No tin diploma, mester ta motiva, disponible pa 
un aña, habri pa traha riba desaroyo personal. 

3 

Basiskennis Commercieel Medewerker 
(Empleado Comercial basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 

4 

Basiskennis Uiterlijke Verzorging 
(Cuido basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 


Pa inscribi pa un di nos opleidingen pasa na nos oficina cu ta situa na EPB Hato entre 10.00 am — 6.00 pm cu un papel di censo di 5 florin 
y bo ultimo rapport. Pa tuma parti den un di nos opleidingen mester cumpli cu un trayecto cu lo cuminsa 
21 augustus 2017 - 01 september 2017 pa asina haya acceso na nos opleidingen cu lo cuminsa 04 september 2017. 

Ultimo dia pa inscribi ta dia 18 di augustus 2017. Schoolgeld ta fl. 75,- pa aña escolar. 

Pa mas informacion por yama Tel. 582-7324 of Cel. 744-4909. 





































8 


AWEMainta Diahuebs, 17 Augustus 2017 



Parlamentario Chris Dammers 

MEP lo ta un peliger 
serio pa control 
financiero 
ordena di 


DESPUES di 8 aña di trabou inmenso pa trece ordo y control 
riba maneho financiero di e pais, ta surgi un situacion sumamente 
interesante relaciona cu e proceso electoral cu lo tuma lugar otro 
luna na september. 

Parlamentario Chris Dammers di fraccion di AVP ta mustra cu 
durante ultimo añanan Gabinete Mike Eman I y II a traha duro 
pa soluciona diferente situacion delicado y mal ordena den finansa 
di e pais, despues di e desaster financiero laga atras pa 8 aña di 
gobernacion di partido MEP. 

“Aruba a pasa den un proceso di reorganisacion serio den ultimo 
añanan cu a bira un problema grandi despues cu Gobierno di MEP 
practicamente no a tuma ningun iniciativa pa atende cu e asunto 
ald y trece mihor control den henter e situacion aki. 

E unico solucion cu MEP a impone pa trata di atende cu e situacion 
financiero di nos pais, tabata introduccion di e famoso BBO cu a 
trece miyones den caha di Gobierno, pero cu a bay practicamente 
pa amigo- y famianan di Gobierno di MEP, sin cu a inverti bek 
den pueblo mes. 

Den e proceso di reorganisacion cu a bin ta tumando lugar pa 
algun aña caba, e unico esfuerso tambe cu fraccion di MEP den 
Parlamento a duna n’e proceso aki, tabata di bay Hulanda y roga 
Gobierno di Reino pa interveni den asunto financiero di nos pais, 
algo cu ta regarda nos pais como miembro di Reino Hulandes. 
MEP a sostene y apoya yegada di CFT, hasta a organisa anochinan 
di informacion como arma politico contra di Gobierno di AVP, 
mientras cu awendia e mesun partido di Evelyn Wever Croes, no 
lder scucha nada mas di e mesun comision financiero aki, ya cu nan 
ta sostene y aproba e maneho cu Gobierno di AVP a bin ta hibando. 

Ta algo sumamente espantoso pa pensa cu MEP ta pretende di bin 
bek den Gobierno, sin c’un solo dia e dos fraccionnan di MEP den 


ultimo 8 aña cu a pasa, no a duna ni un solo aporte n’e proceso pa 
drecha e situacion financiero di nos pais. 

Gobierno di AVP, apesar di a hereda un desaster financiero grandi 
y serio, for di un Gobierno di MEP cu a baha bay na 2009 sin 
traha presupuesto di pais pa 2010, tabata muestra caba di e falta di 
responsabilidad cu MEP tabatin pa atende cu asuntonan nacional 
di nos pais. 

Un Gobierno di MEP cu a freeze indexering y vakantiegeld, cu a 
laga scolnan deteriora cu casi tabata cay riba alumnonan, cu no a 
percura p’esnan den mas necesidad wordo yuda, cu no a haci algo 
p’e pensionadonan, cu a impone un BBO cu a percura pa un infla- 
cion formal y serio, pero caminda solamente amigo- y famianan a 
sali beneficia. 

Awendia Gobierno ta trahando duro riba e situacion financiero pa 
percura segun palabracion, yega na un surplus di 0.5% riba presu- 
puesto, y tur esaki sin cu a introduci medida contra pueblo di Aruba. 

Un ehempel concreto y corecto pa mustra cu MEP lo no tin e 
capacidad y seriedad pa atende cu finansa di pais Aruba den un 
forma responsabel y corecto, t’e hecho cu ni un cuenta anual di e 
‘fractiemedewerker” di e fraccion di MEP den Parlamento, nan a 
logra di traha y entrega esald pa control. 

Un raport anual riba pago di un solo trahador bou di encargo di 
fraccion di MEP nan no por produci y awor ta pretende di bay at- 
ende cu un presupuesto efectivo y responsabel di nos pais, cu sin 
duda ta algo mucho, pero mucho mas grandi. 

MEP ta papia di debe grandi, pero no kier papia di e desaroyo grandi 
cu nos pais a conoce, cu e asistencia financiero grandi cu Gobierno 
di AVP a duna esnan den mas necesidad y eynan ta caminda pueblo 
por mira e gran diferencia cu tin entre e Gobierno desaster di MEP 
y e gobernacion responsabel di partido AVP,” Parlamentario Chris 
Dammers di AVP a mustra. 

AVP no a hinca ningun cen extra den e fondonan social! 


Ta e participantenan di SVb, APFA y AZV mes mester 
paga pa e medidanan cruel imponi riba nan lomba 

Segun Partido MEP 


DESPUES cu e Gobierno di AVP a debil- 
ita e fondo di SVb dor di no paga (exonera) 
un debe di 61 miyon florin, despues cu nan 
a perhudica e pensionadonan di APFA dor 
di kita nan Bashi Premie y Gelijk Bedrag, 
despues cu nan a aumenta e debe na APFA 
drasticamente y despues cu nan a impone e 
medida di BAZV riba lomba di pueblo, awe 
ainda e politiconan di AVP tin e curashi 
di bisa cu ta Gabinete Eman a scapa e tres 
fondonan aki. 

Sinembargo, hechonan concreto ta demostra 
lo contrario. 

Medidanan SVb 

Gabinete Eman a introduci e medida di 
aumento di e edad di pensioen di biehes di 
60 te cu 65 aña. Consecuentemente e pen- 
sionadonan mes durante 5 aña ta inyecta 
sumanan grandi den e fondo di SVb: Un 
pensionado soltero cu ta cobra 1050 florin 
na pensioen pa luna, durante 5 aña largo 
lo no cobra esaki y consecuentemente e ta 
inyecta 63 mil florin den e fondo di SVb. Y 
un pareha pensionado lo inyecta un suma 
di 108 mil florin. 


Medidanan APFA 

Pa e ambtenaarnan Gabinete Eman a au- 
menta e edad di pensioen te cu 65 aña. Pues 
e ambtenaarnan tambe lo perde di haya 
sumanan substancial durante 5 aña largo 
y tur e sumanan extra aki lo wordo inyecta 
den e fondo di APFA. 

Fuera di esey Gabinete Eman a introduci e 
franchise di Af. 17616 pa aña, middelloonre- 
geling, a reduci e porcentahe di aculumacion 
di pensioen di 2.15% te 1.75% y tambe a 
reduci e duurtetoeslag for di 36% te cu 17% 
cu consecuencia cu den futuro tur e pensio- 
nadonan lo cobra un pensioen debilita. 
Mas ainda Gabinete Eman a manipula y 
haci negoshi di cangreu dor di hinca 184 
miyon florin den e fondo di APFAy p’asina 
por yega na un cobertura di pensioen di 
100%, pero pa logra esaki nan a crea un 
debe extra dor di fia e 184 miyon aki for di 
e propio APFA! Nan ultimo hazaña ta di 
elimina e Bashi Premie y Gelijk Bedrag desde 
1 di januari 2015 y e medida aki lo conta 
tambe p’e ambtenaarnan cu den futuro lo 
bay cu pensioen. Fuera di esey nan a logra 
na aumenta e debe di Gobierno na APFA 
te na 820 miyon florin na final 


na AZV. Si durante e periodo di Gabinete 
Oduber (2002-2009) un suma averahe di 
124 miyon florin a ser transferi p’e fondo di 
AZV, durante Gabinete Eman (2010-2015), 
e suma averahe a baha te na 98 miyon florin 
y lo sigui baha. 

Fuera di esey nan a aumenta e prima di AZV 
cu 1% y a introduci un BAZV di 2% y cual 
a genera un entrada di 309 miyon florin den 
e ultimo 3 añanan. 

Pues por conclui cu tur e fondonan di SVb, 
APFA y AZV a ser fortifica door di tur e 
sacrificionan cu e trahador y pensionadonan 
mes mester a haci pasobra nos tin un Gabi- 
nete Eman cu no a hinca ningun cen extra 
den e fondonan ald, pero a crea debe y imple- 
menta solamente medida y mas medida riba 
lomba di pueblo y pa awe nan ta gaba cu ta 
nan ta e gran salbadornan di e fondonan ald. 
Ta p’esey e mensahe ta bay na tur e pension- 
ado y ambtenaarnan pa huzga tur e echonan 
aki di Gabinete Eman y sea consciente ora 
di deposita boso voto dia 22 di september 
proximo. 


Alabes Gabinete Eman a aumenta e prima di 
AOV cu 2% y a individualisa e primanan cu 
e consecuencia cu desde 2011 e parehanan 
casa no ta haya nan restitucion di e prima 
di AOV mas, cual ta core den miles di florin 
pa aña. 


di 2015. 

Medidanan AZV 

Pa loke ta e fondo di AZV, 
Gabinete Mike Eman a reduci 
drasticamente e contribucion 
di Gobierno (“landsbijdrage”) 


Sptdflcatie van de totale sctiulll VUII het Lmd Arubá un APPA per 31 deccmber Z0I5 



I hnli i lnlMiKr IkrMii^rM 

Ovrrhddslenlngen 395 103 412,9711 

Te vord«ren InLerest werheidilcningcrt flSS 1,377 

395.95B 414,355 

l'i riiiK’lriPi iM| Ri i pi 1 1 i rirHi 

Prem i Ebijdrager., duurtetw lagen çii boeterente i 8-938 44.306 

SuitEngEwans bijdragen 3.S76 5-.804 

32J14 49310 

\LlM ■liMfrilli 1 * 

StMtsobUgatiei 3S7.MiI 307.961 

Te vDnicitn intereststsjtsotllgatifi 6.049 6.049 

394.010 394.010 

Tc vorderen koDpsotttmeti vervrwgd petialonering 6v725 6.725 


ai'* nr h«> 4 imi 


Debe total di Gobierno na APFA: 820 mivon florin! 


MEGAPLEX8 


caribbeancin 


f Caribbean Cinemas Aruba 


ANTHONY LAPAGLIA | SAMARA LEE 

ANNABELLt 




- 


CXC 

PREMIUM LARGE FORMAT AUDITORIUM 

MON-FRI 4:45 | 7:10 | 9:35 
SAT-SUN & HOL 2:20 | 4:45 | 7:10 | 9:35 






WESLEY SNIPES | ANNE HECHE 

ARMED 
RESPONSE 

MON-THURS 5:00 | 7:05 | 9:10 
FRI 5:00 | 7:05 | 9:10 | 11:15 
SAT 2:55 | 5:00 | 7:05 | 9:10 | 11:15 
SUN & HOL2:55 | 5:00 | 7:05 | 9:10 

WILL ARNETT | KATHERINE HEIGL 

fii* 

MON-FRI 5:05 | 7:10 
SAT-SUN & HOL 3:00 | 5:05 | 7:10 

ANA DE ARMAS | SCOH EASTWOOD 

□VERDRIVE 

WITH DUTCH SUBTITLES 

MON-THURS 3:50 | 5:30 | 7:35 | 9:40 
FRI 3:50 | 5:30 | 7:35 | 9:40 111:55 

_ SAT 3:25 | 5:30 | 7:35 | 9:40 111:55 

M SUN & HOL 3:25 | 5:30 | 7:35 | 9:40 

FIONN WHITEHEAD | DAMIEN BONNARD 

. r* U N K 1 P K 

WITH SPANISH SUBTITLES 

MON-THURS • SUN&HOL 9:20 
FRI-SAT 9:20 | 11:40 






IDRIS ELBA | MATTHEW MCCONAUGHEY 

TNE 

DARK 

TOWER 

MON-FRI 4:55 | 7:00 | 9:15 
SAT-SUN & HOL 2:451 4:55 | 7:00 | 9:15 

T.J. MILLER | JAMES CORDEN 

THE 

Jl 
MaVIE 

WITH SPANISH SUBTITLES 

MON-FRI 4:20 | 6:25 | 8:30 
SAT-SUN & HOL 2:15 | 4:20 | 6:25 | 8:30 

HALLE BERRY | SAGE CORREA 

KIDNAP 

MON-THURS 5:05 | 7:15 | 9:25 
FRI 5:05 | 7:15 | 9:25 | 11:35 
SAT 2:55 | 5:05 | 7:15 | 9:25 | 11:35 
SUN&HOL 2:55 | 5:05 | 7:15 | 9:25 

REGINA HALL | QUEEN LATIFAH 

GIliLS TRIP 

MON-FRI 4:20 | 6:55 | 9:30 
SAT-SUN & HOL 
1:45 | 4:20 | 6:55 | 9:30 


STARTING AUGUST 24 | THE CUTLASS 


Palm Beach Plaza 
Aruba | 586-0074 


THE MAGIC OF THE MOVIES 
ON YOUR MOBILE DEVICE 


J AppStore 


ANDROID APP ON 

Google play 

'Vision 17-21 Hunto Nos Por' seccion di economia y trabou 

POR den proximo gobernacion: Gradualmente lo cuminsa cera 
e gap entre salario minimo y e nivel minimo di subsistencia 


PARTIDO Pueblo Orguyoso y Respeta 
(POR) recientemente a presenta su plan di 
gobemacion pa e proximo 4 añanan despues 
di a consulta esaki cu comunidad. E docu- 
mento ‘Vision 17-21 Hunto Nos Por’ ta hopi 
amplio y ta mustra con POR lo soluciona 
retonan cu tin den nos comunidad. Den e 
articulo aki ta mustra con POR lo atende 
cu e retonan cu tin pa lolce ta economia y 
trabou. 

Lo introduci un ley di Restauracion Eco- 
nomico (LRE; “Crisis- en herstelwet”) cual, 
e. o. lo aumenta efectividad y eficiencia di 
servicionnan cu Gobierno ta brinda na sec- 
tor priva. 

Elimina “red tape”/ tardansa innecesario den 
proceso di otorgamento di diferente permiso 
(p. e. vestigingsverunning) y lo acelera pro- 


cesonan di otorga tereno, bouwvergunning 
y aprobacion di plan di verkaveling. Cu un 
reforma fiscal, pa sector priva e cambionan 
den nos sistema fiscal lo nifica e. o. cu e “cost 
of doing business” lo disminui. 

Trato y oportunidad igual 
Garantisa trato igual na tur inversionista 
unda lo elimina nepotismo (fabor na na- 
mistad, lasonan familiar of politico) y asina 
evita bentaha inhusto; 

Para e practica di duna beneficio despropor- 
cional na inversionista di afo y percura cu 
tin condicionnan atractivo igual pa tur in- 
versionista. Percura pa oportunidad igual pa 
participa na destaho publico pa proyecto y 
compra di producto y servicio. Promove en- 
trepreneurship unda cu ta stimula mentali- 
dad di entrepreneurship den nos comunidad. 

Brinda mas apoyo na inversioni- 
sta local, tanto den conocemento 
(legal, fiscal, laboral, etc.), como 
tambe pa yuda facilita aceso na 
capital den cooperacion cu stake- 
holders. 

Promove sistemanan alternativo 
di financiamento (manera “ven- 
ture capital”, “crowdfunding” y 
“microfinance”) pa asina facilita 
e proceso di mobilisa capital local 
pa financia inversionnan local. 
Percura pa empresanan estatal 
funciona na forma eficiente y 
efectivo, contribuyendo na nos 
economia. Introduci incentivonan 
fiscal (dividendo, loon-, inkom- 
sten- en winstbelasting), stimula 
creacion di un fondo di inversion 
(un asina yama crowdfunding) y 
brinda e infrastructura necesario 
pa desaroyo di un sector econom- 
ico nobo enfocando riba compa- 
nianan “high tech”, E-economy, 
startups, companianan fintech 
y otro actividadnan economico 
basa riba tecnologia nobo y in- 
novativo. E meta ta pa tin mucho 
mas actividad tecnologico riba 
nos pais p’asina nos amplia nos 
diversificacion economico, como 
tambe percura pa mas eficiencia 
den procesonan existente. Lo con- 
centra e desaroyo aki e. o. pariba 
di brug. 


Turismo 

Pa lolce ta sector turistico, lo intensifica e 
maneho dirigi riba mehoracion di e calidad 
di e producto y servicio p’asina por atrae mas 
turista cu un poder di compra halto y ofrece 
productonan atractivo pa logra un aporte na 
nos economia mas halto. 

Centro di ciudad 

Duna impulso nobo na revitalisacion di cen- 
tro di Oranjestad, creando mas posibilidad 
pa actividad di restaurant/ café cu por haci 
uzo di acera publico y edificionan existente. 
Den consulta cu stakeholders lo formula y 
ehecuta un programa cu e meta pa aumenta 
e calidad di tur tienda y boutique, cu enfoke 
riba calidad di servicio, mercancia y edifi- 
cio, p’asina nos por converti Caya Betico 
Croes den un “prime shopping street” pa 
nos localnan y bishitantenan. Ademas lo 
considera pa baha e Overdrachtbelasting 
pa propiedadnan den centro di Oranjestad 
y San Nicolas. 

Reactiva e plan di Cultural & Heritage City 
di San Nicolas y promove establecimento 
di “upscale boutique hotels” pariba di brug. 
Duna prioridad na desaroyo di “Medical 
Tourism”, introduciendo e leynan necesario 
y e condicionnan pa esaki ta atractivo pa 
esnan cu ta desea di inverti den e sector aki. 

Lo introduci flexibilidad den e sistema di 
pensioen di AOV pa duna e ciudadano cu 
tin por lo menos 60 aña di edad e opcion pa 
e por, si e ta desea: Baha cu pensioen prome 
cu e cumpli 65 aña cobrando un pensioen 
un poco reduci; Traha part time te cu 65 aña 
cobrando un pensioen un poco reduci banda 
di su salario (“deeltijdpensioen”). 

Lo aumenta e salario minimo pa compensa 
pa e efecto inflacionario di reforma fiscal y 
lo aplica un extra aumento pa asina gradu- 
almente cuminsa cera e gap entre salario 
minimo y e nivel minimo di subsistencia 
(bestaansminimum). 

Pa neutralisa e impacto di aumento di salario 
minimo riba e “cost of doing business” lo 
implementa un programa nacional dirigi riba 
aumento di productividad di trabou. Tambe 
crea mas eficiencia y productividad a traves 
di flexibilisacion di nos leynal di trabou. 


17-21 

HUNTO NOS POR 


,« . " i.f i tñ 

Pueblo I 
Orguyoso y i 
Respeta e 

- Residencial & Comercial I 

- Servicio Rapido ' 

- Servicio Profesional, Confiabel y 
Garantisa 

* Prijs di Awg. 65,- te max. di 7 rn^ ^^2 

41 Prfces bcsed on 5.5% BBO BAZV, 

Otmar Oduber, lider di POR: 

Mester di un revolucion 
economico pa mehora 
dima di inversion 

DEN e proximo periodo di gobernacion, POR lo percura 
pa introduccion di incentivonan fiscal atractivo, stimula 
creacion di un fondo di inversion y brinda e infrastructura 
necesario cu e meta pa desaroya un sector economico 
nobo. 

Segun Otmar Oduber, e sector al<d, cu lo mester percura 
pa empleo pa ‘young professionals’, ‘millennials’ y otro- 
nan cu ambicion pa progresa, lo enfoca riba companianan 
high tech, E-business, startups, business incubators, 
companianan fintech y otro actividadnan economico 
innovativo basa rib’e sector creativo y uzo di tecnologia 
nobo. 

Di e forma aki Aruba lo logra diversifica su economia, 
creando empleo di calidad pa un y tur. 

Oduber ta splica cu den e “revolucion economico” cu 
POR ta para p’e, lo introduci un “Crisis- en herstelwet”, 
esta e Ley di Restauracion Economico (LRE) cual, e. o. lo 
aumenta efectividad y eficiencia di servicionan cu sector 
publico ta brinda na sector priva. 

Lo elimina “red tape” y tardansa innecesario den proceso 
di otorgamento di diferente permiso, p. e. permiso di esta- 
blecimento (vestigingsverunning) y lo acelera procesonan 
di incorpora compania, otorga tereno, bouwvergunning 
y aprobacion di plan di verkaveling. 

Segun Oduber, Basicamente e ley aki lo haci posibel cu 
inversionnan priva por tuma luga na un forma acelera. 
E reforma di e sistema di impuesto cu PORta propone, ta 
contribui na mehoracion di e clima di inversion na Aruba, 
mirando cu pa sector priva e cambionan den nos sistema 
fiscal lo nifica e. o. cu e costo di haci negoshi lo baha. 

Tambe lo implementa un maneho cu ta garantisa trato y 
oportunidad igual na tur inversionista, unda lo cuminsa 
na elimina nepotismo y asina evita bentaha inhusto, para 
e practica di duna beneficio desproporcional na inver- 
sionista di afo y percura cu tin condicionnan atractivo 
igual pa tur inversionista. Lo mester brinda oportunidad 
igual pa participa na destaho publico di Gobierno pa 
proyecto y compra di producto y servicio. 

Lo promove gana di haci negoshi, dor di stimula cultura 
di haci negoshi den nos comunidad y brinda mas apoyo 
na inversionista local. 

Esaki tanto den conocemento di ley, sistema di im- 
puesto como tambe pa yuda facilita aceso na capital. 
Den e cuadro ald lo promove sistemanan alternativo di 
financiamento, manera “growth fund”, “venture capital”, 
“crowdfunding” y “microfinance”, Oduber ta conclui. 




• RESTRUCTURACION Y PROFESIONALISACION Dl IBISA 

• FORMULACION Dl UN PLAN Dl MANEHO INTEGRAL CU 
PARTICIPACION Dl TUR STAKEHOLDER 

• INTRODUCCION Dl UN SPORTRAAD 

• AUMENTO Y PRIORITISACION Dl FONDO 

• CREACION Dl UN FONDO NACIONAL Dl DEPORTE 

• PROMOCION Dl DEPORTE NA SCOL 

• PROMOCION Dl DEPORTE RECREATIVO 

• PROMOCION Dl DEPORTE COMPETITIVO 

• MEHORA ACCESIBILIDAD NA FACILIDADNAN DEPORTIVO 

• CONCIENTISACION Dl COMUNIDAD RIBA IMPORTANCIA Dl 
DEPORTE 


P°r E Forsa Nobo #HUNTO NOS POR 

Eromil Bakmeyer (POR): 

Diabetes y Prevencion (Parti II) 

Un dieta balansa y ehercicio regular POR preveni diabetes 



DEN un articulo anterior tocante Diabetes y Prevencion, sr. 
Bakmeyer a splica tocante e problema grandi di diabetes y dialyse 
cu Aruba tin n’e momento aki. Un problema grandi, cu si nos no 
combati fuertemente, por sigui crece y afecta nos salubridad publico, 
nos calidad di bida y nos costonan di AZV aun mas negativamente 
cu e ta haci ya caba. Con nos por combati e problema aki? 

MANERANAN PA PREVENI DLABETES 

Sr. Bakmeyer ta splica cu tin diferente manera pa preveni cu bo lo 
haya diabetes tipo 2, cual ta esun mas comun entre adultonan. Den 
mayoria caso, diabetes tipo 2 ta wordo causa dor di factoman cu tin 
di haber cu nos estilo di bida, cual facilmente por wordo preveni. 
Esaldnan ta inclui un dieta cu no ta balansa, falta di actividad fisico, 
falta di suficiente descanso (soño), humamento y alcohol. Dor di 
cambia bo estilo di bida, bo por preveni cu bo lo haya diabetes 
tipo 2. 

Ciencia ta indica cu diabetes tipo 2 ta wordo causa dor di cantidad- 
nan excesivo di insulina den bo curpa pa motibo cu e receptornan 
di insulina no ta funciona bon of dor cu e calidad di e insulina no 
ta bon. Strategianan manera mantene un dieta cu ta abao den car- 
bohidrato y haci ehercicio por reduci e nivel di insulina y ta efectivo 
pa preveni diabetes tipo 2. 

Fuera di esaki tin factornan cu ta exponebo na un risico mas halto 
di haya diabetes tipo 2. Esakinan ta aumento di peso na e parti 
memey di bo curpa (‘central obesity’), nivel halto di colesterol/ 
trigliceride y presion halto. Baha peso, hinca mas actividad fisico 
den bo dia, stop di huma y bebe menos alcohol por baha bo risico 
di haya diabetes tipo 2, aparte di cu esakinan lo yudabo drecha bo 
salud en general tambe. 


UN DIETA BALANSA 

Introduci y mantene un dieta balansa den bo bida ta e parti mas 
importante den e cambio cu bo mester haci. Mas importante cu 
ehercicio, segun sr. Bakmeyer. Si bo tin un dieta balansa, pero bo 
ta haci tiki ehercicio, bo por baha mas peso cu si bo no tin un dieta 
balansa y ta haci hopi ehercicio. Claro cu haciendo tur dos, un dieta 
balansa y ehercicio, bo lo tin e resultado mas faborabel pa bo salud. 

Un dieta efectivo ta esun cu no ta contene hopi carbohidrato, cu 
no ta contene cuminda cu sucu aden, y cu no ta contene granonan 
refina, manera pan blanco y aros blanco. Purba na tin un dieta cu 
ta inclui hopi berdura y cu ta inclui fuentenan saludabel di vet, 
manera nootnan sin salo (walnuts, almonds, hazelnuts), azeta di 
olijfie, avocado, pisca vet, carni y ‘full fat dairy’. 

EHERCICIO 

Mientras manetene un dieta balansa ta esencial pa un bon salud, 
ehercicio tambe ta importante, pasobra e ta baha nivel di sucu den 
bo sanger. Tambe e por yuda baha bo nivel di colesterol y presion 
halto. Un tiki actividad fisico mas den bo dia mes por yuda caba, 
especialmente si esakinan bira un habito. Canamento ta un bon 
ehempel di un ehercicio cu ta facil y barata pa haci. 

SI BO KIER, BO POR 

Na Aruba nos ta custuma cu un estilo di bida cu ta encera come 
riba caya y no saludabel y tambe cu poco actividad fisico. Pero sr. 
Balcmeyer ta convenci cu si nos lder drecha esaki, nos POR. Paso e 
alternativa no ta atractivo: sobre peso y obesidad, diabetes y male- 
sanan cronico, mal calidad di bida, gastonan halto di salubridad 
publico. Nos tur ta paga p’e consecuencianan. 

Sr. Bakmeyer y e team di POR ta kere firmemente cu prevencion 
ta e solucion pa e mayoria di nos problemanan di salud actual na 
Aruba y nos kier traha hunto cu e comunidad, cu profesionalnan 
den e ramo medico, cu profesionalnan den e ramo di dieta y eher- 
cicio, cu schoolnan y cu organisacionan riba tereno di salud, pa por 
trece informacion, opcionnan saludabel, pagabel y implementabel 
den bida di cada persona cu ta biba na Aruba. 

Nos plan ta cla, hunto nos POR! Vota number 13 riba lista di POR, 
Eromil Bakmeyer, y bo no POR bay robes cu bo escogencia pa un 
miho salud y futuro! 

ANDIN Bikker di partido POR, E Forsa Nobo, a tuma nota cu e Min- 
ister encarga cu Finansa Publico di pais Aruba, sr. Angel Bermudez, lo a 
haci referencia den cuadro di e debe nacional di nos pais, cu tin paisnan 
cu tabatin un nivel di debe di como 140% di nan GDP y nan no a bay 
bancarota. 

Partido POR por a ripara den diferente actuacion di e Minister ultimam- 
ente cu e ta laga su mes lamentablemente wordo dirigi dor di e deseonan 
politico di sr. Mike Eman. 

E deseonan di sr. Eman pa loke ta Finansa Publico no ta deseonan respon- 
sabel, pasobra sr. Eman su vision eroneo di endeuda pais Aruba pa purba 
crea crecemento economico a hiba Aruba na un nivel di debe inaceptabel. 

Si no ta paso Aruba ta den Reino Hulandes bou e capa y proteccion di 
madre patria Hulanda, nos lo ta wordo considera bancarota caba y nos 
bononan lo ta na un nivel di asina yama “junk bonds”, segun Andin Bikker. 
Ora emiti bononan “junk” pa fia riba mercado internacional y local, 
e interes cu lo haya no ta 4% no ta 4.5% ni 5%, pero lo ta 12 of 14% 
pasobra e risico ta sumamente halto. 

Segun Andin Biklcer na final di dia, inversionistanan of credit rating 
agencies manera Standard SePoor’s, Fitch, of un instanicia manera IMF, 
sa cu pa Hulanda sanacion financiero di Aruba su debenan ta eigenlijk 
un kinipi di wowo, dus esey ta mantene nos credit rating na un nivel 
relativamente mas positivo cu si nos lo ta riba nos mes. 

Esaki no ta kita cu Aruba tin un posicion autonomo den Reino Hulandes 
y Aruba tin su propio responsabilidad pa sanea e situacion financiero, 
sino cada bes indirectamente Reino Hulandes ta duna señalnan cu e 
mester sosode. 


Esaki a pasa tempo cu Reino Hulandes a nenga pa duna aprobacion 
pa firma presupuesto 2014, locual a resulta den un welga di hamber di 
Ensure di sr. Eman y despues na mei 2015 a bin un protocol caminda 
practicamente a obliga pais Aruba pa introduci un ley di CAFT pa tin 
supervision financiero. 

Basicamente e mensahe di Reino Hulandes ta, si bo no haci bo huiswerk 
nan ta hacie pabo, y partido POR no ta kere cu mester sigui bay den e 
direccion ey. 

P’esey ta di lamenta cu sr. Bermudez a cay den un agenda politico, en 
bes di ta responsabel y ehecuta e trabao cu semper a wak y spera di dje 
ora cu el a keda nombra como Zakenminister. 

Y ta di lamenta cu sr. Bermudez kier compara nos cu paisnan cu lo ta tin 
nivel di debe di como 140% di GDP y cu tog lo a sobrevivi, ya cu esey 
no ta aplicabel pa Aruba. 

Si wak bon ta un pilar economico Aruba a resta, esta turismo. Si bay fia 
riba tereno internacional e poder di paga bek ta loke ta conta. Si tin un 
persona cu p. e. tin 10 negoshi cu e por paga bek un debe cu el a haci y 
tin un otro cu tin un negoshi so, automaticamente e interes di esun cu 
tin 10 negoshi ta menos pasobra e abilidad pa paga bek e placa cu el a 
fia ta mas grandi cu esun cu tin un negoshi so. 

Den e comparacion aki pais Aruba ta un pilar economico so e tin y ta 
dor cu Aruba ta bou di capa di Reino Hulandes e wordo mira como fi- 
nancieramente protegi, locual ta permiti cu no obstante cu Aruba ta den 
un situacion precario cu e ta na 86% di su GDP den debe y ta pagando 
como 230 miyon pa aña na interes, asina mes por fia na 4.5%, 4.25% 
riba mercado local y internacional. 

Pues e reto cu Aruba tin pa loke ta e rescate economico di e pais aki ta 
hopi grandi. Partido POR ta e unico cu a presenta plan di rescate eco- 
nomico realistico basa riba consulta cu pueblo. 

pagina 14 y 15 


Topiconan di e prome edicion tabata finansa, economia 


y salubridad 


Nombramento di personal di Gobierno 
mester wordo saca for di man politico 




POR, E Forsa Nobo, ta kere inclusividad, den contacto estrecho cu 
comunidad y p’e motibo aki ta organisa un momento di contacto. 
Unda cu un panel di miembronan di prensa obhetivo a dirigi pre- 
gunta na e candidatonan di POR rib’e topico di economia, finansa 
y salubridad, basa riba locual cu POR a presenta den e plan di 
gobernacion ‘Vision 17-21 Hunto Nos Por’. 

Den e articulo aki ta toca un parti di e topico di finansa. 

Esaki tabata e prome edicion di un serie di cuatro secion unda cu 
cada siman lo invita diferente miembro di prensa p’asina conhunta- 
mente cu publico presente y tambe esunnan cu ta sigui e edicion 
via di ‘Live Streaming’ por haya sa mas di e diferente temanan cu 
ta forma parti di e plan di gobernacion di POR. 


Durante di e prome sesion aki e candidatonan presente pa contesta 
pregunta tabata sr. Andin Bikker, sr. Otmar Oduber, sr. Raymond 
Maduro, dr. Dellanire Maduro, Dr. Mercedes Rivera y sr. Eromil 
Bakmeyer. E miembronan di prensa tabata sr. Victor ‘Toko’ Win- 
klaar, sra. Sharina Henriquez y sr. Juancho Werleman. 

Topico finansa 

A inicia cu e tema di Finansa sr. Oduber a splica cu basa riba locual 
cu ta publica den e programa pa atende cu e situacion financiero 
di pais Aruba, mester reduci gasto di Gobierno cu actualmente ta 
demasiado halto. 

“E cantidad di servicionan cu ta wordo brinda dor di Gobierno ta 
di mas den e sentido cu ta dunando servicionan cu no ta pertenece 
mas den e mundo moderno aki na servicionan di Gobierno. Ta cal- 
cula cu entre 15 pa 20% di reduccion lo mester tuma luga y lo haci 
esaki a traves di privatisacion y independisacion di e diferente de- 
partamentonan y servicionan den e proximo 4 pa 6 añanan pasobra 
esald no ta un cos cu por wordo haci den 1 of dos aña”, sr. Oduber 

Sr. Oduber ta referi na e servicio di Rijbewijs p. e. unda cu ta agen- 
tenan policial ta dunando e servicio aki actualmente mientras cu 
por privatisa esaki y e por genera fondo pa Gobierno. 

Un otro ehempel ta Directie Scheepvaart cu ta un proyecto cu a 



wordo laga atras cu mescos cu e departamento di ANSA, mester 
wordo privatisa/ independisa pa crea fondo adicional pa Gobierno. 
Desde dos aña pasa ta cobrando casi 4. 5 miyon florin di e barconan 
cu ta para afo den nos awanan. Si privatisa Directie Scheepvaart, e 
calculacionnan ta cu lo por genera te na 10 miyon florin den e prome 
dos añanan caba dor di expansion di servicionan cu por brinda. 

Pa lolce ta e nombramento di personal di Gobierno tambe partido 
POR ta opina cu esaki mester bay den un comision special cu saca 
esaki for di e man politico y cu tin un midimento corecto di per- 
sonal cu ta wordo tuma. 

Inyeccion financiero pa InselAir 
a bay den un saco yen di buraco 


O STAD/WILLEMSTAD - No 

ta na Corsou so publico ta sigi e 
desaroyonan rond di InselAir cu 
interes y atencion pasobra e ta un 
caso ‘multi-facetico' cu ta halando 
atencion internacional. 

Serca di cas, den e caso aki pais her- 
mano Sint Maarten, e comentario 
cu ta circulá ta con bin Gobierno 
di Corsou por a hinca su mes den 
e aventura di cumpra un saco yen 
di buraco. 

Na Papiamentu nos lo bisa un 
macuto yen di buraco y macamba 
lo a bisa water naar de zee dragen’, 
pero na final te mesun pistolada. 

No por nenga cu tempo cu a an- 
unciá fundacion di InselAir, cu 
nos a ricibi e noticia aki cu alegria 
pasobra fo’i tempo cu nos tabatin 
tino y razon, Corsou tabatin su co- 
municacion aereo manera debe ser. 
Promé cu a lanta ALM na 1964, 
KLM tabata explotá rutanan pa 
varios destino serca di cas den com- 
binacion cu VLASA. 

Aviacion tabata un actividad asina 
dinamico cu hasta el a produci e 
promé capitan Curasoleño riba 
DC-10 siendo cu na Corsou mes e 
no por a haña trabou como piloto, 
pasobra ta stranhero so tabata 
bula e avionnan Convair 340 y 
despues DC-9 di ALM. 

Gobierno tabata yuda ALM tambe. 
Definitivamente, pero e diferencia 
tabata cu Gobierno tabata doño di 
ALM y de paso di Winair tambe 
di manera cu como un bon tata di 
famia cu mester a percurá pa sirbi 


habitantenan di tur isla, Gobierno 
mester a yuda ALM. 

Pero den e caso actual Gobierno no 
ta doño di InselAir y esey ta crea 4 a 
whole new ball game’. 

Dado e situacion cu nos islanan 
t’aden, excelente ubicacion por- 
cierto como hub pa bay tur ca- 
minda, mester tene cuenta cu no 
tin caretera pa Aruba y Bonaire, ni 
comunicacion maritimo nos no tin 
na drechi. 

A1 respecto nos a keda pegá den 
siglo di siglonan. Despues cu Go- 
biernu di PAR di aquel entonces a 
dicidi cu ta likidá ALM y a busca 
un stranhero pa supuestamente 
manehá e compania mihor, awe nos 
ta den e mesun situacion di antes. 
A lanta DCA, ADC y posiblemente 
hasta A te Z, pero basicamente e 
debilidad di nos constelacion geo- 
grafico a pone cu ningun compania 
por perdurá den nos pais. 


InselAir a cuminsa bula cu un sét 
di avion bieu. 

No cu avion bieu ta un problema, 
pasobra den loke nan ta yama C- 
check, ta renobá un avion comple- 
tamente. 

Pero t’e prijs cu mester paga pa C- 
check un avion ta mata e compania. 
Sea haci e C-check na Colombia, 
Mexico of Sur Africa, e ta keda mes 
caro y un eror cardinal tabata pa 
lanta un tayer mecanico na Hato 
pa haci C-check. 

Historia ta ripitiendo y awe tambe 
mester a contratá un stranhero pa 
supuestamente reorganisá e compa- 
nia InseLAir. 

A nombra gerencia y Hunta Comis- 
ario nobo, pero esey no por cambia 
e situacion técnico cu e compania 
t’aden: Basicamente InselAir no 
tin avion. 

Ningun di e avionnan MD cu ta- 
bata bula no ta di InseLAir. Nan ta 
di un compania cu ta lease avion. 

E unico avion cu ta realmente di 
InseLAir, KLM tin e como garantia 
pa a traspasé pa InseLAir 
usa. 


Y mientras tur e detayenan aki ta 
transcuri nos dilanti, e personal di 
InseLAir ta pasando den un drama 
humano sumamente censurabel. 
Ta insólito cu bou di e circunstan- 
cianan aki ta crea bacoba pa cue 
macaco ofreciendo e personal un 
areglo di retiro, pero na mesun 
tempo ta pidi nan colaboracion pa 
train otro hende pa bin tuma nan 
lugar trahando pa Uitzend Buro. 

Gobierno claramente no sa ki ban- 
da nan tin cu tuma cu e compania 
y cu nos sector di aviacion. 

Un alternativa por tabata pa com- 
biná forsa cu Aruba y entre Cor- 
sou y Aruba lanta un compania 
di aviacion cu ta garantisá cu nos 
hendenan por yega mundo exterior. 

Pero na mesun tempo tin cu des- 
cartá e idea aki, pasobra Corsou y 
Aruba nunca a mezcla riba ningun 
tereno y cualkier señal di coopera- 
cion ta cosmetico. 

Mientrastanto ta di sinta warda 
riba 25 di augustus awor pa mira 
kico Huez ta dicidi pa pérmiti In- 
seLAir wanta cu pago d: su debenan. 



Nos a reconocé cu nos a 
aplaudi e hecho cu un grupo 
di hende local a sera cabes 
pa lanta InseLAir y el a lanta te 
cuminsa bula, pero fo’i principio e 
tabata un fundeshi ‘chueko’. 

Como hende cu ta kere cu e sa 
un tiki di aviacion, fo’i di e 
tempo aya nos a tene nos 
curazon p’e hecho cu 

ABO t'afo 



ORA cu 8.30 a bati diamars anochi, partido 
ABO a constata di no a haya e cantidad di 
firma pa sostene e partido pa participa n’e 
proximo eleccion. Tur partido cu no tin rep- 
resentacion den Parlamento, tabatin mester 
di 578 firma di sosten pa por participa n’e 
proximo eleccion. 

Diamars anochi pa 8.30 ABO a logra uni- 
camente 487, cu ta 91 firma menos y como 
tal ta keda afo. 

Di acuerdo cu lider di ABO, Elton Lioe-A- 
Tjam, maske cu ABO no ta den contienda 
di proximo eleccion, ABO lo keda un organ- 
isacion, vociferando su opinion di tur loke 
ta tuma lugar den nos comunidad. Loke por 
ser interpreta cu ABO lo forma parti di un 
grupo di presion. 

ELTON LIOE-A-TJAM 

Elton Lioe-A-Tjam (ABO) den su ultimo 
comunicado a duna di conoce cu no laga 
esnan cu a kita democracia di pueblo, gana 
atrobe! 

E observacion: ‘Manera partido ABO ta 
ocupa e puesto mas abou riba e lista di sos- 
ten, cu esaki no kiermen cu pueblo no kier 
mira partido ABO den eleccion’, haci pa un 
persona trahando den prensa diahuebs pasa, 
ta ilustra un biaha mas e deficiencia di nos 
sistema democratico y e continuo intento pa 
sigui influencia e pueblo malamente. 
Pasobra esun cu a haci e observacion tenden- 


cioso aki, a lubida pa inclui algun aspecto 
hopi esencial den su ‘analisis/conclusion 
periodistico’ of kisas intencionalmente es- 
akinan no a wordo inclui p’asina sigui pinta 
un imagen negativo di partido ABO, manera 
sa pasa regularmente. 

Segun Elton Lioe-A-Tjam, e prome dianan 
di inscripcion, algun partido a haci’e casi 
imposibel pa laga pueblo duna sosten na 
otro partidonan. P’esnan cu no sa of cu no 
tabata presente na Censo, tabatin un Car- 
naval total, un rancamento di kakiña formal 
y intimidacion di hende; 

tambe hopi hende no ta di acuerdo cu e 
forma con e dunamento di duna sosten a 
wordo organisa. Den e forma actual, tur 
hende por mira na cua partido un persona a 
duna sosten. No tin ningun sorto di privaci- 
dad. Y apesar cu algun hende lder pretende 
cu no tin persecucion politico na Aruba, e 
ta existi. 

Partido ABO no a paga, priminti un cos, 
uza vinculonan (of presion) comercial pa 
trece trahador Censo of organisa un tipo 
di rifa pa atrae firmantenan; Partido ABO 
tampoco tin e medionan financiero of cam- 
pañadonan pa pasa busca firmantenan na 
cas of trabou pa hiba firma. Partido ABO 
tampoco tin vinculonan special cu cierto 
partido tradicional, cu a percura pa manda 
nan sostenedornan firma lista. 

Tur firmante di partido ABO, ta hendenan 
cu ta reconoce e trabounan semanal, for di 
2014, y cu si ta kere cu ainda tin personanan 
integro cu kier sirbi e pais aki dignamente, 
enbes di nan mes. 

Di acuerdo cu Elton Lioe-A-Tjam, na dife- 
rente ocasion, partido ABO a bisa cu e asun- 
to di esun cu haya mas voto mester drenta 
den Parlamento lo drecha nos democracia, 
ta nada mas cu decoracion y manipulacion 
politico. E asunto aki nunca tabatin e in- 
tencion pa trece mas democracia pa pueblo. 
Si di berdad tabatin boluntad y sinceridad 
pa duna pueblo mas democracia, anto dicon 
Gobierno y Parlamento no a percura pa 
elimina e obstaculo di firma di sosten na 
solamente Censo prome cu eleccion? 

Dicon no a percura p’e partidonan sin rep- 
resentacion den Parlamento, entrega un 
lista di sosten cu identificacion, manera ta 
sosode na diferente pais caba enbes di mo- 
lestia e ciudadano bay Censo? Dicon no a 
percura pa habri algun hulpbestuurskantoor 
y MFA, p’asina esnan cu menos recurso of 
cu no tin transporte, tambe por a bay firma 


pa un partido? 

Dicon Gobierno no por a percura pa Censo 
keda habri riba diasabra p’asina tur esnan 
cu ta traha durante siman, por a bay duna 
nan sosten na un lista? 

E ultimo aki ta bira mas remarcabel ora 
pueblo por a mira cu algun siman atras, 
Gobierno si a percura pa Censo keda habri 
riba diasabra pa tur hende por a bay registra 
pa participa na eleccion 2017. 

Pero awor di ripiente Gobierno a scoge pa 
no duna e ciudadano e mesun facilidad aki 
pa bay firma pa un partido riba un diasabra 
y asina duna e electorado mas escogencia 
dia di eleccion. 

Nos tur sa cu na Aruba tin un pobreza 
grandi y cu e postura aki di Gobierno pa 
limita e posibilidad p’esnan di menos re- 
curso, ta mustra claramente cu Gobierno y e 
‘establishment politico tradicionaF, a scoge 
pa castiga esnan di menos recurso. 

Si esnan di menos recurso (cu alabes ta 
forma e mayoria di e electorado) kier un 
cambio politico, e lo tin cu paga pe. 

Na Censo so, unda no tin suficiente lugar pa 
para auto, unda tin cu paga parkeermeter y 
durante oranan di trabou. E postura tuma 
ald di parti di Gobierno y e ‘establishment 
politico tradicional’, ta mustra cu democra- 
cia activo no ta conta pa mayoria di pueblo. 
E mayoria di pueblo solamente ta sirbi pa 
haya nan voto. 

Tambe un analisis di lista di firmantenan, 
lo confirma e ponencia aki y alabes mustra 
cu mayoria di e firmantenan ta biba pabou 
di brug. 

Partido ABO ta sigur si e analisis aki 
wordo haci y publica pa ‘Electorale Raad’, 
e ponencia aki lo wordo confirma y asina 
henter pueblo por mira cu e firmamento di 
lista ta meramente un otro instrumento pa 
laga un parti di pueblo pensa cu e tambe ta 
participa n’e proceso democratico y cu nos 
tin democracia aki na Aruba. 

Conseho di Voto di ABO ta, no laga esnan 
cu a kita democracia di pueblo, gana atrobe, 
segun un Elton Lioe-A-Tjam masha amarga 
cu su partido no a logra e cantidad di firma 
di sosten. 


l~-j Website: 

Lo bay cuminsa cu renobacion di cancha 
di basketball na Joe Laveist Ballpark 



bario di San Nicolas den su totalidad, ta 
duna mas oportunidad pa traha. 

Mester bisa cu lo bay traha tambe un “bat- 
ting cage” p’asina e hobennan cu ta practica 
e deporte di baseball por entrena nan bateo 
aki den. 

Ta boga un bes mas na tur e stakeholdernan 
pa usa e complehonan aki pasobra p’esey 
nan tey. Mirando Lotto y Sport Subsidie 
Commissie ta duna cen pa huurnan ta sali 
for di punto di bista cu e complehonan aki ta 
wordo usa mas mihor pa nan subsidarionan. 


RECIENTEMENTE miembronan di 
Directiva di St. Fundacion Lotto pa Deporte 
hunto cu sr. ing. Junior Tromp, Director 
di St. Fundacion Facilidadnan Deportivo 
y Minister di Deporte, dr. Alex Schwengle 
a haci un bishita di trabou na Joe Laveist 
Ballpark unda a pone 
atencion special- 
mente n’e cancha 
di basketball cu 
pronto lo bay haya 
e renobacion nece- 
cario. 


Mirando e trabou- 
nan ya haci riba 
e stadion di Joe 
Laveist Ballpark cu 
ta un joya di stadi- 
on mester caba cu 
tur otro trabou 
cu ta pertenece 
na dje, un di 


nan t’e cancha di basketball. 

A haya un poco contratempo unda mester a 
drecha e yerba pa cu e veld di baseball y al- 
gun otro trabou, pero esaki awor ta canando 
den e direccion corecto. 


Un apelacion ta bay na nos federacion, club, 
scolnan pa haci mas uso di e facilidadnan 
aki, pasobra ta pesey nan ta wordo traha. 

E stadion di Joe Laveist mester bira uno 
multi-facetico unda diferente deporte por 
wordo practica. 

Esaki mas cu claro e ta bon p’e 

Minister di Enseñansa, Michelle Hooyboer-Winklaar 

Escogencia pa studia na 
Canada y Merca ta creciendo 

Studiantenan ta determina, entusiasma y positivo pa bay studia 



UN grupo di studiante lo bay inicia nan 
estudio na un nivel superior y nan lo ta 
bayendo Merca, Canada y Panama. Minister 
di Enseñansa, Michelle Hooyboer-Winldaar 
a reuni cu e studiantenan unda cu nan a 
pasa un atardi ameno cu algun di e studi- 
antenan cu ta cla pa bay sigui nan estudio 
den exterior. 

“Nos t’asina orguyoso di nan pa tuma e 
paso aki unda por mira nan determinacion, 
entusiasmo y actitud positivo ta un señal cu 
nan futuro lo ta exitoso. 

Aunke compara cu e grupo cu a bay Hu- 
landa, esaki ta un grupo mas chikito di 55 
studiante, pero cu ta mustra ta creciendo tur 
aña. A combersa cu e grupo aki y na mes 
momento a scucha nan experiencia pa por 
a bay Canada, Merca of Panama”. 

Minister di Enseñansa ta sumamente con- 
tento cu e escogencia di e studiantenan, cual 
e hecho ta cu e escogencia ta creciendo. 

Por mira e diversificacion ta hopi impor- 
tante, pasobra no ta tur studiante ta exitoso 
na Hulanda y esey ta algo cu Minister di 
Enseñansa a constata. 

E pregunta cu ta bin dilanti ta: “Si Hulanda 
no ta pa mi, unda mas ta un potencial y 
unda mi por studia”. 

Aki ta unda a mira cu e porcentahe cu ta 


bayendo Merca y Canada, tog ta studian- 
tenan cu ta logra caba nan estudio y ta haya 
nan diploma un tiki mas liher cu esnan cu 
ta bay studia na Hulanda. 

Tin diferente motibo pakico esaki ta pasa 
y p’esey lder tuma un tiki bentaha di esey, 
unda ta manda un grupo chikito cu tradi- 
cionalmente tabata bay. 

Esey a pone cu a reforma e pakete cu nan 
ta ricibi for di Aruba lening pa por brinda 
nan e oportunidad ald. 



Den pasado e fondonan di Aruba lening no 
tabata yega suficiente p’esnan cu ta desea 
di studia na Merca y Canada. A aumenta e 
suma maximo na Afl 140.000. 

Awor cu e cambio ald, esald a haci un dife- 
rencia grandi pe studiantenan di cual awor 
nan tin espacio pa hala rosea y por bay 
studia tranldl. 

Unda cu te hasta nan por traha p.e. na Can- 
ada por combina esald libremente pafo di e 
campus y esey ta haci un diferencia grandi. 

E grupo cu ta bayendo sea Merca, Panama 
of Canada ta hopi entusiasma y ta premira 
pa por cuminsa cu nan estudio. 

For di otro siman nan lo ta biahando pa nan 
destino pasobra probablemente e estudio lo 
inicia den e prome siman di september. 
Ministerio di Enseñansa lo keda monitorea 
con e progreso ta y con ta bayendo cu e 
studiantenan. 

Lider di Partido POR, Otmar Oduber: 

POR lo enfoca na crea un fundeshi fuerte cu por 
construi riba dje cu comunidad di Aruba ta central 



E siman aki a habri cu 
hopi energia despues di 
e ultimo dos simannan 
hopi druk cu e proceso- 


nan pa eleccion 22 di 
september. Aworaki ta 
den e proceso introduci 
e programa di partido 


Pueblo Orguyoso y Re- 
speta (POR) na pueblo 
‘Vision 17-21 Hunto 
Nos Por’, cual desde cu a 


presenta esaki na prensa 
siman pasa a haya bon 
reaccion y comentario. 
Ta gradici tur esnan cu a 
forma parti di e proceso 
aki cu a dura hopi luna 
unda cu a busca opinion 
di comunidad pa final- 
mente a presenta un plan 
cu ta bin di comunidad 
y pa comunidad, segun 
Otmar Oduber. 

E liña cora den e pro- 
grama aki, banda di tur 
e topiconan cu ta wordo 
atendi cu nan t’e hecho 
cu ta pone atencion n’e 
fundeshi di nos comu- 
nidad. 

Nos fundeshi actual- 
mente ta debil y pues 
lo enfoca na crea un 
fundeshi fuerte cu por 
construi riba dje camin- 
da cu e comunidad di 
Aruba ta central den e 
programa. 

Tambe crea confiansa 
bek cu un hende por 
sinti nan mes liber y 
sigur riba Aruba, percura 
pa mehoracion di cuido 
medico y reduci tempo di 
espera pa aceso medico di 
calidad. 

Sr. Oduber a sigui splica 
cu den e programa aki ta 
pone atencion tambe na 
nos pensionadonan y lo 
bay percura cu edad di 
pensioen ta flexibel na 
edad di 60 aña y cu esnan 
cu ta cobra pensioen caba 
por biba na un manera 
mas digno. 

Lo percura cu e pago di 
belasting y AZV cu ta 
wordo paga ta uno hopi 
mas husto cu unicamente 
duna un aumento di 1 


of 2%. 

Si wak e costo di bida y e 
velocidad riba cual esaki 
ta crece, no ta duna e 
bida digno na nos pen- 
sionadonan y tampoco 
na esnan cu ta cobra un 
salario minimo of di clase 
media aldnan na Aruba. 
P’esey e ‘liña cora’ cu ta 
menciona ta un liña di 
revolucion economico. 

Pa loke t’e problemanan 
financiero grandi cu nos 
tin na e momentonan 
aki cu no ta wordo dis- 
cuti riba dje y ainda no 
tin indicasion di presu- 
puesto di Aruba lo yega 
Parlamento prome cu 1 
september. Pa motibo cu 
si esaki tuma luga e ora lo 
tin un debate al caso rib’e 
realidad di e situacion fi- 
anciero di pais Aruba, sr. 
Oduber a enfatisa. 

POR tin e solucion p’e 
revolucion economico. 
POR lo crea un reforma 
fiscal di belasting directo 
pa indirecto. 

Percura cu por medio di 
e revolucion fiscal e sala- 
rio minimo por wordo 
aumenta cu minimo 10% 
pa poco poco cera e ‘gap’ 
cu tin actualmente entre 
salario minimo y ‘besta- 
ansminimum’ na Aruba. 
Cu ta haci e bida digno 
uno casi imposibel, lider 
di POR ta conclui. 

BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 16 Aug, 2017 EN TOT NADER ORDER 


valuta 


Ned. Antil. Gulden ANG 
Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


aankoop van publiek 


bankpapier 


wissels, CHQ's 
reischeques en 
overboekingen 


verkoop aan 


publiek 


98.00 

1.77 

1.38 

182.65 

2.22 

159.24 

206.67 

27.07 

21.39 

20.99 


100.00 

1.78 

1.40 

183.37 

2.27 

160.69 

208.56 

27.79 

22.11 

21.71 


biljetten 

chq./overboeking 


100.20 

100.00 

1.80 

1.42 

184.17 

2.33 

162.31 

210.66 

28.59 

22.91 

22.51 

Joselin Croes di partido POR: 

Bo no debe ningun persona bo voto 
bo voto ta secreto y sagrado 

No keda sin vota dia 22 di september 201 7 


“ABO ta sinti cu bo tin e deber di vota pa un par- 
tido of un candidato politico pasobra nan a hacibo 
un fabor? Awel bo ta robes. 

Como hende muher mi ta contento di tin e libertad 
di por bay vota, pasobra mi sa cu 100 aña pasa mi 
lo no tabatin e derecho ey. 

Na Aruba na aña 1919 despues di un lucha largo 
hende muher a haya derecho di voto y esaki ta pa- 
sobra tabatin hende muhe balente cu a para firme 
p’e derecho sagrado ald”, na palabra e miembro y 
candidato di partido POR, Joselin Croes. 

“Si nos bay bek mas ainda den tempo, tabata asina 
cu solamente e personanan di color blanco por a vota 
y a tuma hopi guera, sacrificio y hasta morto pa tur 
hende a haya e derecho sagrado di por a vota. 

E lo ta un crimen pa no honra tur e luchanan aki di 
tur nos antepasadonan dor di no eherce bo derecho 
di voto. 

Bo voto ta bo voz, bo voto ta defini e resultado di 
un eleccion y bo voto ta bisa cla y raspa ken bo kier 
y ken bo no kier pa goberna bo pais. 

Keda sin vota ta mescos cu bo ta bisa nos antepasa- 
donan cu a bringa pa duna nos e derecho aki, cu nan 
lucha y sacrificio tabata envano. No lubida nunca 
cu un voto ta secreto, ora bo ta den e hoki ey no tin 
ningun hende cu por sa pa ken bo a vota, dus bo no 
mester sinti bo intimida ni bo mester tin miedo pa 
vota, pasobra e ta bo secreto y bo por bay bo graf cu 
ne si asina bo ta desea. 

Tampoco no sinti cu bo debe ningun persona bo 
voto, pasobra el a duna bo trabou of vergunning of 
tereno, pasobra e tereno no ta di dje, pero di Aruba, 
e trabou no ta di dje, pero di tur Arubiano cu a stu- 
dia duro y merece e trabou y un vergunning ta nan 
deber di duna bo. 

Nos mester kibra cu e pensamento cu nos debe un 
politico lealtad. A1 contrario, ta nan debe abo lealtad. 
Nan ta sirbidor di pueblo y nan tarea ta pa percura 
cu tur Arubiano haya un tereno, haya nan permiso 
y haya un trabou si e ta capacita p’e trabou. 

Tampoco sinti ningun obligacion cu bo ruman, 
mayor of famia pa cu bo voto, pasobra bo voto ta 
personal. Bo voto mester ta p’e partido cu ta brinda 
bo confiansa cu nan plan di gobernacion ta uno 



Dia 22 di sep- 
tember abo tin e 
poder pa trece cam- 
bio. Eherce bo derecho 
di voto cu confiansa”, 
Joselin Croes di POR a 
conclui. 


bon y realisabel conforme e presupuesto di 
pais Aruba.Aruba p’e ultimo añanan a 
conoce un votacion tradicional, cual 
a resulta cada bes den gobernacion 
di e mesun dos partido grandinan. 

Esaki t’e aña pa kibra cu tradicion. 

Esald t’e aña na unda ‘for once 
and for all’ nos por bisa e partido 
grandinan nos lder cambio. 

Nos ta cla pa duna un partido 
nobo e chens pa goberna y mustra 
cu nan POR trece a cambio cu tanto 
nos mester na Aruba. 

Un kiebro cu custumber, un kiebro cu 
vriendjespolitiek, un kiebro cu regala- 
mento di patrimonio di pueblo, un kiebro 
cu un gobernacion iresponsabel, 
un kiebro cu fiamento di 
placa si fin, un kiebro cu 
inversionnan miyonar- 
io den tur cos menos 
den seguridad, bien- 
ester di cada famia 
y cuido medico 
cu ta e base pa 
un comuni- 
dad sano 

Trabounan di renobacion ta den 
full swing n'e facilidad deportivo di 
baseball Nadi Croes/Crismo Angela 



P’ESNAN cu ta pasa den e 
area di e stadion di Nadi Croes/ 
Crismo Angela por nota cu 
trabounan di renobacion an- 
dando riba e dak di e stadion di 
baseball. 

Ya pa varios siman ta trahando 
riba primeramente e dak di e 
compleho cual mester a wordo 
cambia. 

Pa cu esaki a combersa cu Presi- 
dent di St. Fundacion Lotto pa 
Deporte, sr. Di Stefano Wernet, 
kende a conta di e trabounan 
riba e stadion di baseball. 

“Cu orguyo nos a forma un 
joint venture encabesa pa nos 
Minister di Deporte, dr. Alex 
Schwengle, Lotto y St. Funda- 
cion Facilidadnan Deportivo 
unda nos tabatin plannan for di 
aña pasa. 

Tin ora bo tin e plannan, mester 
e ora e hendenan pa ehecute mas 
rapido y awor tin e hendenan 
ald, e fondonan ta na disponibi- 
lidad. 

Lotto ta reconoce e deportistan- 
an di Sta Cruz, nan ta orguyoso 
di nan. A dicidi di inverti den 
e daknan di e compleho, esaki- 
nan tabata un problema, pero a 
warda e momento oportuno pa 
inverti den esakinan den forma 
corecto & duradero. 

Lotto ta contento cu e trabou- 
nan ta hopi leu y ta gradici e 
trahadonan di St. FFD cu ta 
involvi den e proyecto ald y cu 
pronto lo por mira e compleho 
di Nadi/Crismo den un facelift 
nobo”, sr. Wernet a bisa. 
Terminando sr. Wernet ta haci 
un apelacion na nos hendenan y 
sigur amantenan di baseball pa 
asisti n’e weganan di baseball y 
apoya nos peloteronan pasobra 
esey ta haci falta. Bishita e we- 
ganan tin di haber cu cambio di 
mentalidad ban haci esaki na 
bienestar di nos mesun depor- 
tistanan. Cada un merece nos 
apoyo. 

Sigi duna bo aporte segun bo for- 
sa financiero dor cumpra Lotto, 
su si ta yuda deporte realmente 
for di fondonan di e mercado di 
Games of Chance. 

"Padilanti" ta e programa 
di Partido di AVP 




DEN un forma habri y profesional Partido di Pueblo 
Arubano AVP a presenta su Programa di Partido pa 
2017-2021. Un publico cu for di trempan a yena e 
espacionan di Renaissance Convention Center tabata 
testigo, mientras cu a traves di television y live stream 
riba media social miles di otro ciudadano a conoce 
tambe e plan yama ‘Padilanti’. 

“Aruba Padilanti no ta simpelmente un plan y vision 
cu hunto nos mester carga; e ta un pensamento, e ta 
un vision cu ta inculca un compromiso, e compromiso 
pa comparti e prosperidad den nos pais”, asina lider 
di partido Mike Eman a bisa den su discurso cu, cu 
“standing ovation” a cera e programa di e grandioso 
anochi ald . 

Segun Hipólito "Eddy" Ras (POR): 

Mester ta consciente cu e demanda pa mas 
scolnan aki na Aruba lo trece retonan financiero 
y cambio den prioridadnan di Gobierno 


A base di raport di CBS por mira cu e pobla- 
cion di Aruba a crece di aña 1991 pa 2010 
cu 52 %. Na aña 1991 Aruba tabatin un 
comunidad di 66.687 habitante y na 2010 
101.484 habitante. Segun Eddy Ras, tres 
region cu di 1991 pa 2010 a bin ta crece 
mas den cantidad di habitante ta region di: 
Noord / Tanki Leendert cu 214 %; 
Paradera cu 94 %; 

Savaneta cu 58 %. 

Den un comunicado di 
Censo na maarf 2016, a bin dilanti 
cu na Aruba tin 1 19044 habitante 
registra. Cual cu ta señala cu di 
2010 pa maart 2016, poblacion di 
Aruba a crece cu 17%. 

Den un comunicado directora di SKOA 
ta trece dilanti cu mirando e situacion cu 
SKOA tin como 200 mucha pa drenta 
MAVO ciclo basico 1, y esey kiermen cu 
otro aña e 200 muchanan aki lo move pa ci- 
clo basico 2, y esey ta bira un scol di MAVO. 
Esey ta nifica cu SKOA mester cuminsa cu e 
proceso pa pidi pa un scol di MAVO nobo, 
Ras ta splica. 

A base di cifranan cu por a wordo acumula 
di e raportnan di enseñansa, ta bin dilanti 
cu region di Noord / Tanld Leendert tin un 
averahe di 600 pa 700 alumno cu ta acudi na 
un MAVO. Esald ta presenta un porcentahe 
entre 20 pa 22 % di Aruba su alumnonan 
cu ta bay un MAVO. Y entre 550 pa 590 
alumno cu ta acudi na un HAVO / VWO. 

Esaki ta presenta un porcentahe entre 24 
pa 26 % di Aruba su alumnonan cu ta bay 
un HAVO / VWO. Cual cu señala cu tin un 
demanda pa un MAVO / HAVO / VWO na 
region di Noord / Tanld Leendert. 

Region di Paradera y Savaneta tin un av- 
erahe di 50 % di alumno cu ta bay un scol 
basico den otro region. Cual cu ta señala 
cu tur dos region tin demanda pa un scol 
basico, Ras ta mustra. 

Acerca SKOA ta señala cu tin precupacion 


di ldeuterschoolnan na e region di Playa, 
Paradera y Noord. Cual cu ta indica cu 
mester di 3 kleuterschool mas. Un otro 
precupacion t’e falta di docente cu tambe 
ta un reto cada aña escolar. Unda ta busca 
docente di Hulanda, pero e docentenan aki 
ta bin pa un tempo corto, Ras ta continua 
bisando. 

Pa medio di un comunicado 
CBA ta señala cu e debe di 
Gobierno na fin di september 2016 
a crece te na Afl. 4.172,1 miyon, 
of 87,3 porciento di e GDP 
(entrada di Gobierno) di Aruba. 

Actualmente CFT a trece dilanti cu pa falta 
di cumplimento den e prome kwartaal di e 
presupuesto di 2017, e situacion financiero 
ta preocupante. Cual cu ta haci cu e espacio 
financiero pa traha riba mas scol ta un reto. 
Pa mehora e situcion di finansa publico 
mester traha riba financiero-economico, 
segun Ras. 

Pa mehora e economia y 
mehora entrada, POR lo: 

Expande turismo cu e fast ferry entre Aruba, 
Boneiro y Corsou; 

Introduci e curason di Fourth Industrial 
Revolution, cual ta pasa riba tecnologia 
moderno. 

Pa traha riba finansa publico POR ta 
enfoca riba: 

Refinanciamento di e debe nacional; 
Reduci e cantidad di Minister y colabora- 
dornan; 

Reorganisa nos aparato gubernamental; 
Elimina mal uzo y malgastamento di fon- 
donan publico; 

Reforma y reforsa organonan di conseho y 
control. 

Segun Ras, e otro reto cu cada aña escolar 
tin e preocupacion di docente disponibel, 
POR lo introduci un pronostico laboral. Pa 
medio di colaboracion entre departamento 
di trabou y enseñansa, por informa e hoben- 
nan ora di scoge un estudio den cua ramo 



ta bay tin mester di personal. 

A base di un pronostico laboral por cuminsa 
minimalisa e precupacion cu ta bay tin falta 
di docente. Asina por conscientisa e hoben- 
nan cu den enseñansa ta bay tin empleo y 
den cua materia. 


Tanto scolnan nobo y mas docente ta bay 
tin nan peso riba finansa publico. Esaki ta 
duna di conoce cu enseñansa su prioridad lo 
ta bay un efecto grandi den e presupuesto. 
Cual cu ta haci cu prioridad di Gobierno 
mester cambia y pone mas antencion y in- 
verti den enseñansa, Ras ta termina bisando. 

E nr. 1 Business Coach di mundo 
regalando empresarionan na Aruba 

Un sesion completamente GRATIS 




DIAHUEBS, 14 di september, Brad Sug- 
ars ta bek cu su ‘Billionaire Tour’ despues 
di un exitoso seminario aña pasa na Aruba. 
Brad Sugars cu ta conoci rond mundo como 
orador, autor y “business guru” ta continua 
su “Billionaire Tour”, den cual e ta bay com- 
parti su metodonan cu ta traha di berdad 
con pa crea rikesa financiero completamente 
gratis 

Tambe ariba diabierna 15 di september 
un grupo limita di empresarionan lo tin e 
oportunidad pa partisipa na un ‘Unplugged’ 
coaching session cu Brad Sugars personal- 
mente. 

A base di su famoso sistema di 5 paso, e 
lider empresarial carismatico cu a nace na 
Australia lo mustra y comparti con empre- 
sarionan por bira exitoso. 

“Nada loke mi ta bay siña boso ta “rocket 
science”, Sugars ta bisa, “Mi ta bay mustra 
boso e caminda pa un bida rico y exitoso na 
un manera masha simpel. Mi ta bay splica 
na un manera masha facil cu tur hende cu 
kier y ta desea un bida miho -un bida mas 
exitoso- lo ripara cu e por traha pa nan mes 
tambe.” 

Kico ta haci Sugars diferente for di e tan- 
tisimo lidernan empresarial y oradornan 
motivante? 

E mes a haci’el e. E1 a mustra su mente em- 
presarial y dedicacion, el a traha (y perde) 
miyones ora e tabata den su añanan binti. 
E1 a retira cu 26 aña di edad, pero el a sinti 


fada y a busca retonan mas grandi, el a crece Pa mas informacion y entrevista contact 


ActionCOACH ™ den un franchise di 1000 
business coaches den 62 pais rond mundo. 

Motiva pa comparti su conocemento cu otro 
hende, Sugars a skirbi 15 buki di negoshi 
famoso, cu cuater “bestsellers” interna- 
cional y frecuentemente e ta duna 
seminario rond mundo. 

Su “Business is Booming” seminar 
tour den 2009 a bay 87 ciudad 
den 16 pais. 

E “Billionaire Tour” lo cambia e 
manera cu hende ta pensa riba 
placa, rikesa, negoshi y propie- 
dad. Su mes exito y esun di e 
mas di 100.000 empresario, 
invercionista y tambe hende cu 
a caba di cuminsa nan negoshi, cu 
ta sigi su sistema, ta mustra cu tur 
hende por siña con pa bira exitoso. 

E seminario lo mustra e metodonan 
mas importante con pa cumpra, 
draai y haci super ganashi 
den bo mes compania, sin 
tene cuenta cu e estado 
di economia, completa 
cu tipnan practico cu e 
empresario por uza mes 
ora. Pa ticket, registra bo 
mes na: www.thebillion- 


ActionCoach Aruba na davemartinus@ac- 
tioncoach.com/ +297 566-9333/ facebook. 
com/ActioncoachAruba 


airetour.com. 

Inlroduccion di e Landsbesluit/ 

Decreto Nacional pa proteccion 

■ ■ 



dB Hb[K3 Y7 03 

Proteccion pa nos mata 


DIAMARS, 15 di augustus 2017, a drenta 
na vigor e ley cu ta brinda proteccion na 
diferente mata y bestia local. Ta trata aki di 
mata y bestia cu ta na peliger di extincion 
na Aruba tambe mata y bestia cu ta di balor 
ecologico pa Aruba. 


E ley cu a drenta na vigor ta forma parti di 
e Natuurbeschermingsverordening di 1995. 
E tempo ey caba a cuminsa cu acumulacion 
di e especienan local cu ta na peliger di 
extincion of cu tin balor ecologico. Esaki 
finalmente a termina den e formulacion di 
e Decreto Nacional aki. 

Desde diamars 15 di augustus 2017, ta pro- 
hibi pa mata y causa daño na un cantidad di 
mata y bestia cu ta aparece den e Decreto 
Nacional di proteccion flora y fauna local. 
E Decreto Nacional aki ta menciona detaya- 
damente e nomber scientifico y e nomber 
local. Prohibicion tambe ta encera expor- 
tacion, mata y herida bestia of kap mata y 
mat’e mata cu ta rib’e lista den e Decreto 
Nacional pa proteccion di flora y fauna local. 

Ayega n’e lista aki den cooperacion cu dife- 
rente departamento di Gobierno: DWJZ, 
DNM, DLW y Veterinaire Dienst. 

DNM hunto cu departamento di BUVO y 
AHATA lo sigui traha hunto pa informa y 
educa e comunidad. 

For di e lista DNM conhuntamente cu 
AHATA a dicidi di elabora y enfoca a riba 
7 sorto cu ta e: Shoco, Prikichi, Cascabel, 
Coneu, Gutu, Fofoti y Stoki. 

P. e. for di e 5 bestianan menciona 4 ta 
den peliger di extinction y e otro ta di balor 
ecologico. 

Di e matanan menciona e Stoki, tambe 
yama Mosterd, ta den peliger di extincion y 
e Fofoti ta un sorto di mangel cu ta di balor 
ecologico. 

Kico nos kiermen cu balor ecologico? E sorto 
aki ta necesario pa percura cu e ecosistema 
keda den bon condicion, pues pa otro bestia 
y mata keda existi. 

DNM kier a gradici tur departamento en- 
volvi y Ministerio di Turismo, Transorte, 
Energiay MediovVnbiente. Gradiciendo tur 
colaboradornan di potret di e flora y fauna. 
Cortesia di potret duna dor di StimAruba 
(Flor di Stoki: sra Olinda Rasmijn), Jads 
Dive Company (Gutu), Parke National 
Arikok, sr. Michiel Oversteegen (Coneu) y 
ATA. 

Lotto ta felicita Arubox cu nan 
tremendo gala di boxeo internacional 



RECIENTEMENTE 

Arubox a tene un gala boxis- 
tico internacional cu a con- 
oce un participacion di 
peleadornan di Venezuela. 
Mester bisa cu e fanaticada 
a mira algun bon pelea den 
Centro Deportivo Betico 
Croes. 

Un total di 10 combate di 
nivel tanto local como inter- 
nacional por a ser presencia 
pa publico presente cu sigur 
a disfruta di un bon show 
boxistico. 

Pa loke t’e resultadonan 
final nos tin cu bisa cu 
Richie Genao (Jefferson 
Boxing Gym) Israel Nunes 
de Souza (Byerlite Boxing 
Gym) Joandrik Maduro 
(Dojo Illidge) Gilbert Yar- 
zagaray (Byerlite) François 
Maduro (Abel Boxing) En- 
rique de Cuba (Ernesto Box- 
ing Gym) a gana e peleanan 
local, mientras tabata tin un 
pelea di exhibicion den fe- 
menino entre Iliandra Koclc 
y Vanessa Carti. 

E peleanan internacional 
Aruba contra di Venezuela 
nos por bisa cu Reiker Gue- 
vara di Venezuela ta gana 
Jethro St. Fleur di Aruba, 
mientras cu Alrick Tromp 
di Aruba ta gana David 
Calderon di Venezuela y 
por ultimo Joase Arcon di 
Venezuela ta gana Jeanmarc 
Howell di Aruba. 

E deporte di boxeo ta or- 
ganisa sigur un tres evento 
grandi pa aña na Aruba 
unda nos boxdonan local 
tin e oportunidad di bringa 
contra atletanan intemacio- 
nal, principalmente den nos 
region. Esaki sin duda ta un 
bon experencia p’asina midi 
nos di nivel di boxeo com- 
para cu esnan internacional. 
P’e motibo aki tambe Lotto 
ta duna su contribucion 
maximo na sostene Fed- 
eracion di Arubox p’asina 
nan por sigui engrandece e 
deporte di boxeo amateur 
na Aruba. 

CIBC FirstCaribbean ta invita tur hende pa nan prome evento pa comunidad yama "Fitness Fundraiser" 

Esaki ta den conexion cu e prome "Walk for the Cure" na Aruba 


DURANTE un conferencia di 
prensa ayera, gerente di CIBC 
FirstCaribbean, Giovanni Aten- 
cio den presencia di Jurgen Ben- 
shop, den su calidad di Presiden- 
te di Fundacion Combimento di 
Cancer di Prostat a informa cu 
nan lo ta organisando pa prome 
biaha na Aruba un evento yama 
“Fitness Fundraiser”, esald como 
parti di e actividadnan regional 
pa recauda fondo p’e “Walk for 
the Cure”. 

E evento di “Fitness Fundraiser” 
lo tuma lugar riba diaranson 30 
di augustus 2017 for di 6:00 pm 
te cu 8:00 pm n’e parkinglot di 
CIBC FirstCaribbean localisa na 
Tanki Flip. 

Un contribucion di AWG 15,- 
pa ticket ta lo unico cu mester 
duna pa ta parti di e gran anochi 
aki y contribui na un bon causa. 
Tur persona interesa pa ta parti 
di e anochi aki por yama 522 
5600 pa mas informacion of si 
bo kier cumpra un ticket por 
pasa n’e banco durante oranan 
di trabou. 

CIBC FirstCaribbean na mo- 
mento cu a establece su mes na 
Aruba a haci un promesa pa ta 
comprometi na su clientenan y 
pa ta envolvi den actividadnan 
pa nos comunidad. 

Tur aña, mundialmente habi- 
tantenan ta reconoce e luna di 
october como e luna di consci- 
entisacion di Cancer. 

CIBC FirstCaribbean durante e 
ultimo 5 añanan a bin ta con- 
scientisando y colectando fondo 
na tur nan 17 teritorio unda e 
banco ta localisa. 

E actividadnan aki ta tuma lugar 
den asociacion cu diferente or- 
ganisacion di Cuido di Cancer 
na e diferente teritorionan. 

Tur fondo recauda lo wordo 
duna n’e organisacionnan cu ta 
asisti cu e adkisicion y ta man- 
tene ekiponan cu ta yuda na 
diagnostica y trata pacientenan 
cu Cancer. 

E fondonan tambe ta wordo uza 


pa provee asistencia, cuido y ora 
di duna conseho na paciente y 
nan famia y pa conscientisacion 
regional. 


di un forma of otro ta yudando 
pa haci e evento aki posible y 
especialmente na Fligh Perfor- 
mance. 


E “Wallc for the Cure” na Aruba 
lo tuma lugar riba diadomingo 
8 di october, 2017. Mas infor- 
macion tocante e evento aki lo 
wordo duna pronto. 



Pa prome biaha CIBC FirstCa- 
ribbean Aruba lo ta parti di e 
gran causa aki y tur fondo recau- 
da lo bay pa e Fundacion Contra 
Cancer di Prostaat (FCCP). 
FCCP a wordo funda dor di 
sr. Rudy Rodriguez na maart 
2012 pa yuda conscientisa tur 
hende homber pa bay docter y 
controla. 

Lamentabelmente sr. Rudy 
Rodriguez a fayece na 2014 y 
prome cu el a fayece el a laga e 
mensahe aki: “Ami tabata laat, 
wak pa abo no ta laat”. 


Durante e evento cual lo tuma 
lugar riba 30 di augustus, 2017 
no solamente e participan- 
tenan lo bay ta bezig cu nan 
mes un salud cu e ayudo di 6 
instructor cual tin diferente 
experiencia cu fitness, pero 
e participantenan lo ta con- 
tribuyendo na un bon causa. 

E instructornan ta Yadira 
Leter kende ta un gran in- 
structora di Zumba, Flaysem 
Winterdaal sigur un hoben 
cu tambe ta un gran instruc- 
tor di Zumba, Gladys Duarte 
specialisa den Buti Yoga, 
Alexei Spinoza entrado fisico 
na Agua Viva Aruba, Tatiana 
Gil un instructor den fitness 
intenso y Juan David Maestre 
cual lo ta dunando Tae Boe. 

Pa pone e ambiente mas halto 
Dj Vibes lo tey presente. 


CIBC FirstCaribbean ta in- 
vita tur hende pa ta parti di 
e gran evento aki, sigui nan 
riba Facebook CIBCFCIB y 
keda bon informa cu tur e 
actividadnan planea pa 
loke t’e caminata di 
e aña aki. For 
di awor caba 
un danld ta 
bay na tur 
persona cu 


flrt éidfl to fjfpi i'm. 

<1£1 pw J 


No bringa 

e hataya 

bo so! 


Cancer no ta wega. 

Bo bida ta hopi importante pa bo y bo famia. 
f consecuencianan di no haya tratamento 
na tempo por ta hopi doloroso pa bo y 
(specialmente) pa tur bo sernan keri. 

Tres atleta di biyar, 

Marc Farre, Jason Kock y Gunnar 
Leonardo lo represenla Aruba 
den Panamericano di biyar na 
Buenos Aires, Argentina 





DIARANSON atardi un delegacion di biyar lo sali 
pa Argentina unda nan lo competi den e Panameri- 
cano di biyar porcierto e campeonato mas grandi di 
e continente aki. 

Alrededor di 400 atleta di henter e continente Amer- 
ica lo bin hunto pa mira ken lo por yama su mes e 
mihor biyarista Panamericano. 

E tres atletanan di Aruba t’esnan cu a gana e derecho 
di representa nos isla mirando cu nan a gana tor- 
neonan local valido pa e clasificacion final pa dicho 
weganan. 

E atleta Marc Farro a rank number 1 despues di 6 
evento, mientras cu Gunnar Leonardo a rank number 
2 despues di 6 evento y tabata Campeon Nacional 
bola 8 & 10. 

Por ultimo, e atleta Jason Koclc a rank number 3 
despues di 6 evento y tabata e Campeon Nacional 
bola 9. 

Un pabien sigur na Gunnar Leonardo como tambe na 
Marc Farro y Jason Kock cu nan titulonan y alabes 
t’e atletanan di biyar cu lo representa Aruba den e 
Panamericano di biyar na Argentina. 

Ta bon pa bisa cu na aña 2002, Aruba a sa na titula 
campeon den e Panamericano di Biyar teni na Aruba 
mes unda cu e atleta Ditto Acosta a gana e gran final 
for di e Luis Miguel Sanchez di Venezuela, mientras 
su siguiente aña, un bes mas Ditto Acosta ta yega e 
gran final di e Panamericano di biyar teni na Argen- 
tina, pero ald e ta cay venci contra di Jorge Llanos di 
e propio Argentina y asina keda na un di dos lugar. 
Esakinan tabata e mihor resultado obteni pa nos 
atletanan di biyar den e Panamericano di biyar cu a 
inicia desde 1999. 

Cumana #44 
E: royalfuneralhome(g>hotmail.com 


Tel: 586-4444 / 733-2906 
/ 593-0857 / 731-5847 


God saw you getting tired 
And a cure was not to be. 

So he put his arms around you, 

And whispered, "come to me”. 

With tearful eyes we watched you, 

As you slowly slipped away. 

And though we loved you dearly, 

We couldn’t make you stay. 

Your golden heart stopped beating, 

Your tired hands put to rest. 

God broke our hearts to prove to us, 

He only takes the best. 

Cu inmenso tristesa nos ta anuncia fayecimento di mi 
esposa stima, mama, yiu, ruman y amiga : 



Tanja Christina Kervel 
Gesterkamp 

*07-04-1960 -fl 5-08-2017 

Na nomber di su: 

Querido esposo : Ramon Kervel 
Estimada yiunan : Raoul y Ashleigh 
Daniel y Elisa 
Philip y Alexa 

Mayornan : tCody y 

Bep Gesterkamp-Hoogendoorn 
Rumannan: Tom (Jethro) y Carmen 

Gesterkamp-Mosquera 
Woutery Lee Gesterkamp-Albertz 
Jaco y Sandra Gesterkamp-St-Jago 
Cuñanan: Angela y Pedro Marcucci-Kervel 

Gerard y Neusa Kervel 
Ernestico Kervel 
Linda y Toto Lampl-Gonzales 

Sobrino/sobrinanan : Annalisa, Raymond, Samantha 
,Shiera y Roche, Michelle y Gerro, Jeany, Jill, Joshua y 
Jadira, Helen, Brandon, JoAnn, Christina y Chris, 
Marielay Greg, Emma, Benthley, Haze, Amari, 
Nathaniel, Banjamin 

Bon amigonan : Annemarie y Rudi Oomen, Tom, 
Remco, Esthery Ruud Offringa, Quincy, Sarah-Quita, 
Magola Garcia, Marian Anthony, Margreet y Sander 
Vellinga, Paul y Petra Gesterkamp ( Hulanda), Denis y 
Gerleen Henriquez. 

Demas amigo/amiganan, y conocirnan. 

Colleganan di InSam Dialyse afdeling, ex colleganan di 
Kraamafdeling, 

Demas famia na Hulanda y Merca. 

Ta invita pa acto di despedida cu lo tuma lugar na 
Royal Funeral Home diabierna 18 di augustus 2017 di 
9’or pa 11 ’or di mainta. Cremacion lo tuma lugar den 
seno familiar. 

Enbes di flor of krans lo tin un box disponibel pa 
donacion pa Funari, 

Preferibel bini bisti na colornan alegre. 

Nos disculpa pero despues di despedida nos no por 
ricibi bishita di condolencia na cas. 

Cumana #44 


Tel: 586-4444 / 733-2906 


E: royalfuneralhome<§>hotmail.com / 593-0857 / 731-5847 


Mi ta stima Señor. E ta scucha mi suplicanan. 

E’la paga atencion, cada bez cu mi a invoc’E. 
Señor ta clemente y fiel, nos Dios, yen di compassion. 
Señor ta warda esnan cu ta debil. Mi tawata morto 
cansa, pero E’la salba mi. Awor mi ta calmo atrobe. 
Señor tawata bon pami. 

Salmo 116 

Cu inmenso tristeza y hopi dolor na nos curazon pero 
conforme cu boluntad di Dios nos kier anuncia cu a bay 
laga nos den Reino Celestial nos, dushi mama, wela, 
bisawela, consehera 


Sra vda. Margarita 
Hernandez-Villarroel 

Miho conoci como Ita of Mama Ita 

Aruba*23-12-1930 

Aruba 713-08-2017 

Viuda di Julio (Julito) Hernandez 


Na nomber di su: 

yuinan: Elaine Hernandez y yuinan Maubett Ras y 
Margelaine Ras 

Tecla y Reymundo (Flip) Kelly-Hernandez y yuinan 

Suehail, Yourainne y Reyvic 

Julio y Carmen Hernandez-Pineda y 

yuinan Jose Antonio y Julius 

Irena Hernandez y 

yuinan Suyenne Tromp y Norman Tromp 
Myrtha y Bolney Beltran-Hernandez y 
yuinan di crianza Elkin y Dhanirrah Richardson 
Henry y Glenda Hernandez-Ridderstap y 
yuinan Juan Henry (Andy) y Glenice 
Soraida Hernandez y yui Myvlaine Gavidia 
Luis Omar y Brigitte Hernandez-Hernandez y yuinan 
Luigitte y Margitte 

Manerayui: Armando Gavidia, Ronny Eckmeyer 
Rumannan: tMario Maduro 
tReina Tromp 

Sra.Vda. Ramona Leon Villarroel 
Juan y Carmen Villarroel Odor 

Bisanietonan: Maubett, Ethienne, Zion, Zinnia, Zainna, 
Eomi, Alaia, Zaniél, Zachiél, Enzo, Lyev, Justin, Xienna, 
Riley, lan, Ellah, Sheirie, She- Gutie, Ava, Isaiah, Xylaine 
Sophie, Zoé, Elkin Fernando, Melanie 

Manera bisanieto: Albert Contreras 

Subrino y subrinanan, ihanan, primo y primanan, demas 

famianan, conocirnan 

Ayudante: Mirian Guadarrama 
Famianan:Villarroel, Hernandez, Maduro, Tromp, Leon, 
Odor, Ras, Kelly, de Mey, Ridderstap, Gavidia, Werle- 
man, Wernet, Richardson, Schwengle, Arends, Helder, 
Tujeehut, Marval, Beltran, Alvarez, Contreras, Wauben, 
Bouwman, Gunther, Westerman, Tristan, Herman, 
Hipolite, Pineda, Salomon. 

Acto di entierro ta tuma lugar diahuebs 17 augustus 
2017 pa 4:00 pm na Misa Pro Cathedral San Fransisco 
na playa. 

Despues saliendo pa Santana Catolico na Playa. 

Nos difunto stima lo ta reposa for di 2:00 pm na Misa 
Pro-Cathedral San Francisco na playa. 

Adres pa condoleer: Royal Funeral Home. 

Dia: diaranzon 16 augustus 2017 
Horario: 7:00 pm pa 9:00 pm 

Nos disculpa si pa motibo di tristeza nos por a lubida di 
agrega algun famia. Disculpa nos pero despues di 
entiero nos no ta ricibi bishita di condolencia na cas. 



































AWEMainta Diahuebs, 17 Augustus 2017 


31 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, Pa mi bolbe haña forsa”. 
Salmo: 23 

Cu honda pena, pero conforme cu Dios su boluntad nos 
ta participa fayecimento di nos mama stima: 


ATENCION! PARTICIPACION 


AWEMAINTA ta acepta publicacion di comunicado di prensa (press release) acom- 
paña cu foto digital asumiendo cu e persona of e instancia cu a somete e comunicado di 
prensa pa publicacion tin derecho of autoridad pa publica of usa e material digital cu a 
ser somete pa publicacion. E presentacion di e comunicado di prensa pa publication den 
AWEMainta ta ensera cu e persona of instancia ta asegura cu e tin derecho of autoridad 
pa publica e material digital y cu e ta acepta sin ningun reserva pa indemnifica y proteha 
AWEMainta por completo contra di cualkier demanda of causa pa daño y prehuicio 
cu ta ser alega contra AWEMainta pa motibo di cuallder violacion di derecho di autor, 


Regina Koolman 

mihor conoci como Riri 
*17 feb 1953 - +13aug2017 

Na nomber di su: 
mayornan:+ Johannes Koolman y 
+ Francisca (Nena) Koolman-Angel 

Yiunan: Francisco Fuisito Kock y yiunan na Flulanda 

Johannes Jacinto y Sandra Kock-Martina y yiunan 

Alex y Milli Kock-Dirksz y yiunan 

Geraldine Fiseth R. Kock 

Fuis Alberto (Albert) Kock 

Ryan Pierre Kock 

Manera yiu: Arlene Croes y famia. 

Nietonan: Yeshua, Yochabelle,Christian, Benjamin, Naomi, 
Kenrick, Alexander, Alexandrina, Alexandra, Mary Emilia, 
Milexia 

Bisnieto: Yetrho 

Rumannan: Bibiana (Bibi) Koolman y yiunan. 

+Alejandrina (Dina) Koolman y yiunan 
Maria Koolman y yiunan 
Filomena Koolman y yiunan 
Virgilio (Fino) Angela 

Subrino y subrinanan y nan famia. 

Tantanan y omonan: 

+Fernando Angela y esposa y yiunan 
Feonida Angela y yiunan 
+Simon Angela y +esposa y yiunan 
Anhela Angela y yiunan 
Jacentha Angela y yiunan 

Primo y primanan. 

Madrinanan: Zenovia Curiel y famia 
Feonida Angela 

Iha: Mireya Boekhoudt y yiunan 

Ex-cunanan: MarianaKock 
Irena Kock 

Su amiga/amigonan di cas: Jose Tromp 
Ina Boekhoudt-Everon 
Janine Joubert 
Jolanda Croes 

Bisiñanan y conocirnan, amiganan di bingo, ex coleganan 
di Biblioteca Nacional, Centro Dialysis, Edmond Flarms 
Foundation, 

Demasfamia: Koolman, Kock, Curiel, Angela, Boekhoudt, 
Dania, Geerman, Mathilda, Martina, Dirksz, Everon, Tromp, 
Joubert, Croes, Gomez, Thiel, Growell. 

Ta invita pa asisti na e acto di entiero cu lo tuma lugar 
diasabra 19 di augustus 2017 for di 9 or pa 11 ’or di 
mainta después lo Sali pa santana Catholico di St.Cruz 

Oportunidad pa condolencia diabierna 18 di augustus 
2017 for di 7’or pa 9’or di anochi na Aurora Funeral Home. 
Nos ta pidi nos disculpa si den nos tristeza nos por a 
lubida un of mas famia. 

Enbes di flor lo tin un box disponibel pa donacion pa 
Edmond Harms Foundation 



cuallder otro derecho intelectual of otro derecho civil of contractual. 


Gerencia 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Faga tur loke ta spera mi ta bunita 
Faga tur locual cu mi encontra na caminda ta bunita 
Faga tur locual cu mi laga atras keda bunita y 
Faga esakinan termina den tur buniteza. 

Cado Wever. 



Angela Maria Wever 

Mihor conoci como: “Chichi” 
^02-08-1921 - tl 1-08-2017 
Viuda di Prudencio Gilberto (Fefe) Croes 

Na nomber di su: 

Yiunan: Ingrid y Reggie Oduber-Croes 

Evelyn (Inchi) viuda di Boefi Barbour 
Joy y Theresa Croes-Fernandes Pedra 

Nieto- y nietanan: 

Peggy Oduber 
Mayrene Oduber 
Reggito Oduber 

Josie y Bancho Mansur-Oduber 
Sherryn y Maximillion Irving-Barbour 
Elton y Paola Barbour-Hese 
Guito y Esther Croes-van den Burg 
Ricky Croes y Marylis Geerman 
Edward Croes 
Mariaine Croes 

Bisanieto- y bisanietanan: 

Stephanie, Caitlin, Gregory, 

Paul-Michael, Athena, 

Manda, Ruben, Benjamin, 

Evelyn, Max, 

Denise, Isabella, Fuke, Fiv, lan, 

Su ayudante: Ofelia Medina 

Cuñanan, sobrino y sobrinanan, primo y primanan y 
demas famia 

Ta invita pa e acto di condolencia y entiero cu lo tuma 
lugar diahuebs 17 di augustus 2017 na Aurora Funeral 
Home di 9’or pa 11 ’or di mainta, despues saliendo pa 
Santana catolico na Playa. 

Despues di entiero no por ricibi bishita di condolencia 
na cas. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece cristianamente despues di un lucha duro 



Sr. Anthony Fabian Tromp 

Mihor conoci como “Duchie” 

*20-01 -1966 -114-08-2017 

Acto di entiero lo wordo anuncia despues 

Oranjestad,Aruba 
Tel: 588-6699 

“Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di Dios 
nos ta anuncia cu a bay laga nos den brasa di Señor: 



Sr.Anselmo Tromp 

Mihor conoci como “Chemy” 

*21 -04-1928 - |12-08-2017 

Acto di entiero lo wordo anuncia despues 

Cu ayudo di Lotto a haci e soño casi imposibel realidad 

Seleccionnan di Pony League Aruba a representa Aruba na Merca 



RECIENTEMENTE dos se- 

leccion di baseball Pony League 
a sali pa World Series di Pony 
na Merca. E team di Pony Base- 
ball categoria Palomino 18U a 
haya un free pass pa representa 
Caribe den e California Pony 
World Series na Santa Clara, 
California. 

Den nan prome wega Aruba 
lo enfrenta e zona Norte. N’e 
mesun momento e seleccion di 
Aruba den e categoria Mustang 
tambe a biaha pa exterior unda 
nan lo representa Caribe den 
e International Pony Mustang 
World Series cu lo tuma lugar 
n’e ciudad di Youngsville, estado 
Louisiana. 

Aruba lo enfrenta entre otro 
Indonesia y Mexico. Apesar cu 
Pony League Aruba ta un in- 
stancia priva no afilia na ASU 


y COA, St. Fundacion Lotto 
pa Deporte a hasi un excepcion 
unico y sostene nan cu e ayudo 
financiero. E yudansa duna na 
Pony League Aruba ta special- 
mente pa nos peloteronan hoben 
y pa cara di pais Aruba p’asina 
nan por representa nos dushi isla 
dignamente den exterior. 

Nos di Lotto mester remarca si 
cu e manera cu e Organisacion di 
PonyLeague a maneha e proyec- 
tonan aki no ta aceptabel y lo 
no por aporga na un premio di 
excelencia. No por t’asina, cu ta 
planea actividadnan internacio- 
nal y compromete Aruba sin un 
plan financiero integral pa cubri 
tur gasto. 

Tambe sin consulta adelanta 
cu Minister di Deporte dr. Alex 
Scwhengle, ni cu Lotto. Ora cu e 
situacion a escala ta core acerca 
Minister y ta uza mayornan y e 


hobennan atleta pa haya fondo 
serca Lotto. 

E manera di traha aki no ta pro- 
fesional y ta trece desconfiansa 
den e maneho di Pony League, 
un organisacion den forma di 
fundacion y no un vereniging de- 
portivo unda democraticamente 
e miembronan t’e organo mas 


halto pa tuma decision. 

Ta pesey directiva di Lotto a pal- 
abra, un Gentlement Agreement 
esald ta ensera cu Pony League 
ta sera un acuerdo por escrito, 
MOU, p’e tipo di practicanan 
aki no pasa mas na Aruba. 
Lotto a cumpli y awor Pony 
League mester mustra sinceridad 
y grandesa y tambe cumpli. 


SETAR contr buyendo 
cu tasnan di scol na 
Fundacion Creciendo 



ROXANA Ras, hefe di Mer- 
cadeo di SETAR, a haci entrega 
di 100 tas di scol na Joasy van 
der Biest representante di e Fun- 
dacion Creciendo. 

Como cu vakantie ta casi ful tra’i 
lomba y aña escolar ta den cum- 
insa, SETAR a pensa riba duna 
un man na e proyecto bunita aki 
di Fundacion Creciendo. 

Fundacion creciendo a wor- 
do funda cu e meta pa yuda 
muchanan cu problemanan 
psycho-social y social economico 
cu terapianan creativo. 

“Nos ta convenci cu si e MU- 
CHA wordo exponi na cosnan 
positivo manera arte, esaki ta 
yud’e haya balor di su propio 
talentonan”, asina Joasy van der 


Biest a expresa. 

E1 a sigui bisa, “Pa e ultimo 
4 añanan a yuda mas di 300 
mucha pa aña. E aña aki nos ta 
super contento cu nos por yuda 
mas mucha ainda y e biaha aki 
cu ayudo di SETAR kende ta 
yudando 100 mucha haya tas 
pa cuminsa scol”. 

SETAR durante henter aña ta 
contribui den e comunidad cu 
varios actividad y proyecto cu 
varios organisacion y fundacion. 
P. e. celebracionnan cultural, 
den deporte, den arte, den edu- 
cacion, den infrastructura di 
scolnan y mucho mas. 

Otro proyectonan cu SETAR a 


yega di bin cu ne ta competencia 
di arte di reciclahe, competencia 
di pintamento y otro actividad- 
nan pa hobennan manera SE- 
TAR Tech Kamp 
Tin di menciona tambe e com- 
petencianan den cual scolnan 
rond di Aruba ta participa pa 
gana premionan den forma di 
computers, of ekipo cu e scol 
tin mester. 

Actualmente ta andando e com- 
petencia di e covernan di Tele- 


fonnan Celular. Nos hobennan 
por a decora e covernan di Tele- 
fon Celular pa por gana premio 
y na final e obranan lo bay den 
un exposicion pa henter e pueblo 
di Aruba por admira nan tambe. 

SETAR ta desea tur studiante un 
aña escolar exitoso. Alabes un y 
tur ta keda invita pa pasa apoya 
y mira e obranan artistico rib’e 
covernan di Telefon dianan 16, 
17 y 18 di augustus na Willem 
III Toren di 5:00pm pa 7:00pm. 

Merca a garanlisá 
Hulanda cu nan no 
ta invadi Venezuela 



WILLEMSTAD - E 

siman alci Minister di 
Defensa Mericano James 
Mattis a informá su co- 
lega Hulandes, Jeanine 


Hennis-Plasscheart cu 
bou di ningun circun- 
stancia Merca no tin 
intencion di invadi Ven- 
ezuela militarmente. 


Tabata Presidente Don- 
ald Trump, kende como 
fanfaron a lanta nervio 
di tur mandatario den 
America Latina cu su 


declaracion cu no mes- 
ter descartá cu Merca 
lo tuma medida militar 
contra Nicolas Maduro 
di Venezuela. 

Y manera nos tur sa ma- 
sha bon, Venezuela ta 
apenas 50 kilometer for 
di nos costanan di Aruba, 
Corsou y Bonaire. 

Den declaracionnan na 
prensa e Minister Hulan- 
des a conta cu el a puntra 
e Minister Mericano du- 
rante su bishita con e tin 
cu interpretá declaracion 
di Trump y el a garantisá 


e Minister Hulandes cu 
absolutamente no ta bay 
tin invasion. 

Tur mandatario di tur 
pais ta di acuerdo cu 
mester resolvé e prob- 
lema cu diplomacia y 
negociacion y Hulanda a 
splica su colega Mericano 
cu si tin accion militar 
di nan parti, esaki lo tin 
consecuensia grave pa 
Hulanda. 

Y cu e lo apreciá si e 
Minister tené na altura 
constantemente di cual- 
kier desaroyo. 


Relato riba InselAir ta mustra cu: 

Gobierno a cumpra macutu cu 
buraco pa 33 mion florin 


WILLEMSTAD E 

informe preliminar cu e 
Administrador cu Corte 
a apuntá pa saca som ta 
den ki posicion InselAir 
ta y con el a yega eynan, 
no ta motibo pa masha 
alegria. 

Administrador mr. R.F. 
van den Heuvel a traha 
un lista di e cosnan cu a 
pasa y mayoria di nan no 
ta cos bon. 

Aña pasá e compania 
tabatin un volumen di 
benta di 174.388.614 
florin cu 567 empleado. 
Na momento cu e Admi- 
nistrador a traha su lista 
di loke tin pa cobra y 
loke tin cu paga, InselAir 
a keda cu un debe di 200 
mion florin. 

Lolce tambe ta hopi nota- 


bel t’e hecho cu practica- 
mente den un par di luna 
e compania a transformá 
di un compania cu a gana 
3 mion florin den uno cu 
a pérdé 40 mion florin. 

E Administrador a con- 
statá cu InselAir tabata 
den problema financiero 
for di aña. 

E motibonan ta: Mucho 
empleado, a lanta un 
Departamento Tecniko 
propio (cu principal- 
mente stranhero) cu a 
costa mas cu e tabata 
produci, insuficiente 
maneho financiero y 
e insistencia pa sigi 
cu buelonan pa y for 
di Venezuela sin cu 
placa tabata drenta. 
Na momento cu e Ad- 
ministrador a traha su 
informe preliminar, tin 


un suma di 67 mion dó- 
lar pegá na Venezuela, 
pero cualkier mucha cu 
por conta 2+2=4 ta real- 
isá cu Venezuela no por 
paga e placa ald. 

E areglo cu InselAir por 
converti e suma ey den 
bolivar ta un insulto, 
pasobra e valuta Vene- 
zolano no ta sirbi ni pa 
papel di tualét. 

Den e situacion aki a 
surgi e anomalia cu un 
compania privá ta asercá 
Gobierno pa yuda nan 
financieramente pa haña 
un crédito di 33 mion 
florin te ora nan caba di 
reorganisá e compania. 
Esaki t’e tempo cu nan 
mester pa busca un socio 
óf caba di cobra e placa 
cu ta na Venezuela. 


Pa lceda al tanto, e cor- 
ant aki kier recomendá 
e Administrador si real- 
mente InselAir ta lcere cu 
por cobra e placa, haci 
un apelacion riba Gobi- 
erno di Rusia of China 
pa facilitá e placa den 
un forma di voorschot, 
pasobra ta nan ta doño 
di Venezuela financiera- 
mente. 

25 AUGUSTUS TA 
D-DAY PAINSELAIR 

Ne momentonan aki tur 
bista ta fihá riba dia 25 
di augustus pa 14.30’or 
ora cu hendenan cu tin 
placa di cobra InselAir 
tin cu ta den Corte pa 
bay di acuerdo of rechasá 
e peticion pa InselAir no 
paga ningun hende por 
lo pronto. 


Hende lo puntra cu si 
InselAir mester a stóp di 
bula, pasobra Venezuela 
no lcier paga y no tin sén 
pa mantené e avionnan, 
dicon Gobierno si ta 
hinca placa di belasting 
den e compania. 

A cambio di e suma aki 
Gobierno a bira propi- 
etario ficticio di 51 % di 
e accionnan di InselAir y 
bos y voto. 

Tambe Gobierno lo a 
haña cierto garantianan 
financiero (cu e Admin- 
istrador no ta mencioná) 
y Gobierno por a nombra 
un team di gerencia in- 
terino. 

E team aki mester traha 
un plan consistiendo di 
miel pa atraé e abeha c.q. 
un socio comercial. 

Xpresa bo mes 


BIBA ELECCION! 

Skirbi pa: Armand Hessels 


un plan minusiosamente elabora ta proyecta 
tur cos di tal manera cu e ultimo 3 simannan 
prome cu campaña por presenta tur dia un 
hazaña nobo. Exito ta sigura! 


SIMAN pasa mi a bolbe for di exterior. 
Mi tawata tur babuca. Tur caminda hopi 
actividad a pesar di e temperatura sofocante. 
Construccion di rotonde na varios caminda. 
Caretera grandi, pero tambe caminda chikito 
den cunucu na unda pa basta aña caba ha- 
bitante sa come stof. 

Simpelmente asfalt rib’e tera di caminda 
bieu di santo. Pues no poni pa bida largo. 
Pero wowo tambe kier algo, maske ta pa 
tempo hopi cortico. Ybandera, tur caminda 
bandera. Un bista alegre cu ta suavisa e ima- 
gen di caretera habri tur caminda. 

Di mes e pregunta: di unda tur e actividad, 
y tur esey pareu? Y tur hende ta canta den 
coro: “Ta tempo di eleccion”! Tur hende sa 
di biaha kico por spera e simannan benidero: 
caretera y rotonde cu ta habri consecuti- 
vamente cu e buya necesario; edificio cu 
ta inaugura, anke nan no ta ful cla ainda; 
prome piedra pa proyecto nobo cu mester 
trece e prosperidad necesario pa pueblo; un 
aumento inespera di sueldo minimo y mas 
cos asina. 

Manera di custumber tambe ta saca e posibel 
exploracion di crudo y gas for di kashi. Segun 


Naturalmente tin otro pregunta tambe: for 
di unda ta saca e placa pa paga tur e gas- 
tonan aki? 

A presupuesta y planea tur e cosnan aki? Tur 
esaki ta forma parti di campaña pa mustra 
cu Gobierno ta traha di berdad? Pasobra si 
en berdad tin placa, pakico anto Ministro 
di Finansa (MinFin) a manda un carta pa 
tur director di departamento cu entrante 31 
di augustus ta para tur obligacion nobo riba 
tereno di Bienes y Servicio? 

Esey ta implica cu e ultimo 4 lunanan di aña 
ningun servicio (cu excepcion di Enseñansa) 
por haci compra pa por funciona debidam- 
ente. Esey ta nifica tambe cu no tin placa 
mas of cu ta gasta e ultimo placa disponibel 
na un manera alternativo, p. e. den cuadro 
di eleccion. 

Y si esaki di berdad ta forma parti di e cam- 
paña electoral di e partido di Gobierno, anto 
no ta asina anto cu en realidad e ta abusa 
di placa di pueblo pa impresiona e pueblo 
electoral? 

Y ki consecuencia tin si no a presupuesta e 
tipo di gastonan ald di antemano? 

Di otro banda esaki ta nifica pa (un parti 


di) pueblo cu por fin ta yega un fin na gu- 
limento di stof y e espera largo pa permiso 
of otro privilegio. Awor por ‘regla’ hopi. E 
unico malasuerte ta cu den e mesun carta di 
e MinFin ta para cu e mesun limitacionnan 
tambe ta conta pa nombracion di personal 
nobo. Sin duda ‘politica’ lo inventa solucion 
creativo p’esaki tambe den cuadro di elec- 
cion. Ya caba a tuma un adelanto, nomb- 
rando hende den servicio di Gobierno cu 
tabata traha a base di contract. 

Pero... tin mas: di un momento pa otro 
hende ta descubri cu nan ta preocupa nan 
mes cu futuro di nan pais. Den esey no ta 
trata solamente di idealista, pero tambe di 
hende cu a ripara cu ‘politica’ ta ofrece mas 
cu un puesto laf y un entrada mediano den 
Gobierno. Esey ta inclui persona cu por ta 
sigur di e votonan di nan coleganan cu lo ta 
contento pa weg nan cu nan voto pa motibo 
cu nan no ta funciona den nan departamen- 
to. Lubidando cu nan por causa mas daño 
den un funcion cu mas responsabilidad. 

Di un momento pa otro, partido politico 
tambe ta reflehay papia mas tocante e prob- 
lemanan di nos pais y posibel solucion. Pero 
tambe pafo di ‘politica’ ciudadano ta papia 
mas tocante politica. P’esey tambe tempo 
di eleccion ta un periodo hopi facinante. 
Ta lamentabel cu e circo aki ta tuma luga 
solamente un biaha cada 4 aña... 



Ladronicia cu violencia cu detencion 


WILLEMSTAD - Diamars, 15 di augustus 2017, 
alrededor di 22:50, Central di Polis a ricibi notifica- 
cion di un caso di ladronicia cu violencia cu a lcaba 
di tuma luga dilanti un bar/restaurant den area di 
Jandorét. 

Na yegada di e patruya n’e sitio e victima a declara 
na Polis cu el a core yega para na e bar menciona. 
Dado momento un homber bisti completo na preto 
cu cara tapa, bou di menasa cu un arma di candela 
a bah’e for di su auto y bay cu esaki. 

Siguiendo cu e investigacion alrededor di 1:48, 
Polis a bin deten’e e sospechoso na su cas na Klein 


Piskadera. Ta trata di e homber K.A. 
naci na Hulanda di 23 aña di 
edad. 

Tambe Polis a confisca e auto 
cu e sospechoso a kita for di 
su victima. 


A presenta e sospechoso 
dilanti un Fiscal Aux- 
iliar cu a ordena su 
encarcelamento pen- 
diente di mas inves- 
tigacion. 

Eleccion y coronacion di nos Baby, Chikitin y Prenda Cultural 




DIASABRA awor, dia 19 di augustus 
pa 7’or anochi, Centro di Bario Brazil tin 
su prome actividad di eleccion y coro- 
nacion di nos Baby, Chikitin y Prenda 
Cultural. 

Ban apoya nos muchanan: Angelou 
Tromp, Ryxianne Ras, Xielle Koolman, 
Shekeenah Schwengle y Nyah Koolman, 
pa nan curashi y e stimacion cu nan tin 
pa nos cultura. 

Carchi ta optenibel na Centro di Bario 
Brazil tur atardi y tambe dia 19 di au- 
gustus na porta. 

Diasabra awor, ta na Centro di Bario 
Brazil bo mester ta y na mesun momento 
ban prepara pa nos “Parada cu lanterna” 
cu ta tuma lugar dia 1 di september. Y 
e gran “Parada Folldore Cultura” cu ta 
tuma lugar dia 3 di september den cu- 
rason di Brazil. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

DEN transcurso di siman miembronan di directiva di Carubbian 
Foundation conhuntamente cu Minister di Turtismo Mike de Meza 
a anuncia cu dia 24 di augustus Carubbian lo lansa su mes complete- 
mente refresca. 

Ta asina cu e festival Carubbian a pasa dor di algun turbulencia eco- 
nomico cu mester a wordo rectifica y cu awor ta cla pa cuminsa cu un 
Carubbian fresco y liber di debe, e minster ta conta. 



Riba dia 24 di augustus Carubbian lo lansa su mes no solamente como 
un festival turistico cu ta entretene nos bishitantenan, pero Carubbian 
lo hiba mas di serca e meta di su fundacion mama y di e forma aki 
carga San Nicolas su herencia cultural. 

Loke e fundacion y su partners lder logra cu esald ta pa e bishitante 
como tambe e local conoce e storianan real di con San Nicolas a wordo 
funda. 

Esald ta trece cu ne mas cu claro un show completamente diferente 
cargando e tema di ‘The Rising of San Nicolas’. Tambe manera Minister 
de Meza a splica e festival lo usa e diferente localidad di San Nicolas 
y conta e historia den e show. 

Pa cuminsa dia 24 di augustus lo cuminsa Carubbian Festival na 
Oniels Caribbean Kitchen y e bishitante por cana dor di promenade 
y disfruta di arte y artesania local, na momento yega na e rotonde lo 
encontra e area VIP y main stage, lo por sigui cana direccion Water 
Toren ‘Museo Industrial’ y den e caya eynan lo encontra e atraccion 
di mas dushi cu ta e ‘foodcourt’ cu lo wordo acompaña pa un setting 
completamente diferente na esun anterior y durante ful e anochi lo tin 
diferente sorpresa cu lo tuma lugar cu lo complimenta e expectaculo 
cu Carubbian a priminti di ta. 

Carubian Foundation y ful Comunidad di San Nicolas ta invita Aruba 
completo pa bin gosa y disfruta di un Carubbian Fetsival mas grandi cu 
nunca antes bisto, diahuebs 24 di augustus di 6’or di atardi pa 10’or 
di anochi. Hunto nos por contribui na e bienestar di #SanNicolas 

Ayera tardi 

Francesco Corallo a keda extradita pa Italia 

PHILIPSBURG - Francesco Corallo 
(Catania, Italy, 1960) a keda extrada ayera 
tardi pa Italy. E1 a bandona Sint Maarten 
den compania di miembronan di Interpol 
di Italia riba un buelo di Air France pa Paris 
(Francia), unda e lo haci conexion di buelo 
pa Roma (Italia). 

Francesco Corallo ta sospecha pa Husticia 
Italiano di a comete fraude di pago di be- 
lasting, labamento di placa, soborno y ta 
forma parti di un organisacion criminal. 

Su extradicion a ser pidi pa Minister di 
Husticia (Ministro della Giustizia) di Italia 
dia 30 di december 2016. 

Corte di Husticia na Philipsburg (Sint 
Maarten) a bay di acuerdo cu e peticion aki 
dia 20 di juni 2017 ultimo. Asina Goberna- 
dor di St. Maarten a firma e documentonan 
dia 4 di augustus ultimo y asina a formaliza 
e extradicion pa Italia. 

Aki por mira momento cu Francesco Cor- 
allo tabata aborda avion pa Paris cu desti- 
nacion final Roma, Italia. E potret ald a ser 
suministra pa oficina di Ministerio Publico. 



OPPA: 

Ahustacoon (Afl. 85,-) di 
pensioen di nos miembronan 

NA e añanan 2010, 2011 y 2012, Minister Presidente a firma 
acuerdonan bilateral cu e sindicatonan di trahadonan di Gobierno 
y “gelijkgestelden” p’asina yega na un solucion pa compensa e 
perdida di compra. 

E compensacionnan aki cu a ser duna na e trahadonan di Gobiemo, 
a ser duna tambe na e pensionadonan di Gobierno. 


Miembro di seguridad na 


El Guacho mester a bula for 
di dak, p'e no wordo tira 



Den un acuerdo di 2013 a cumbeni un ahustacion di Afl. 85,- pa 
luna entrante 1 di januari 2013. E aumento di afl. 85,- aki nunca 
a ser paga na e pensionadonan di Gobierno, apesar cu e pension- 
adonan ald tambe a hiba e perdida di compra. 

Aunke cu OPPA, na varios ocasion, a pidi por escrito un reunion 
cu Minister Presidente, te ainda nos no a logra haya un reunion 
cu ne. 

Nos Comision di Ahustacion di pensioen ta keda atende cu e asun- 
to aki y ta keda informa boso di e desaroyonan. Keda pendiente. 


VOCERO di Polis, Lito Lacle a informa nos cu más o menos 
04.15 ayera madruga, informacion a drenta via Centrale Post cu 
un miembro di seguridad atento a scucha zonido riba e dak di E1 
Gaucho. 

Ora cu el a subi riba dak pa wak kico tin riba e dak, el a bin topa 
cu un homber bisti cu sweater preto cu arma di candela den man. 
Pa evita lo peor y sigur p’e no ser tira, e security-guard a haye 
obliga ta bula for di dak. 

Consecuentemente el a kibra su pia y pa cual mester a pidi pres- 
encia di ambulance p’e wordo transporta pa hospital. 




www. facebook.com/awe main ta 


Online 

Altocomisario mr. Adolfo "Dolfi" Richardson 

A celebra 31 aña di existencia di Cuerpo Policial cu un servicio di Misa 




DIARANSON Cuerpo Policial Aruba a celebra nan dia y pa 
cu esaki Altocomisario mr. Adolfo “Dolfi” Richardson a extende 
palabranan di felicitacion na henter comunidad pasobra a celebra 
nan 31 añanan di existencia. Dia 16 di augustus ta e fecha di in- 
auguracion di Scol pa Polis, cual tambe ta celebra esald y tur aña 
ta pone misa como parti di e programa di Polis. 

E aña aki nan no tabatin un programa pa henter e siman, pero 
tabata importante pa tin un servicio di misa. Altocomisario Rich- 
ardson a gradici pastoornan y diferente oradornan y sin laga afo 
tur esunnan cu a presenta na e acto di servicio na misa. 

E trabou di Polis ta uno completo y ta conoce su risiconan, p’esey 
riba e dia di 16 di Augustus nan a ricibi hopi bendicion pe bon 
trabou cu nan ta haciendo. 

“Di parti mando policial, mi ta felicita tambe nos coleganan y mi 
ta spera cu Cuerpo Policial por celebra 100 aña mas”, el a expresa 
contento. 

Minister di Husticia, Drs. Arthur Dowers tambe tabata presente na 
e ceremonia y a duna pabien na Cuerpo Policial. Minister Dowers 
a reflexiona un rato riba e trabou di Polis. 

Cuerpo Policial su trabou ta brinda servicio y siguridad n’e pueblo 
di Aruba y pa cu esaki nan integridad ta uno di importancia. Y 
esaki ta un credo pa polisnan y cu nan mester biba 100% cu esaki. 

Despues di e santo sacrificio di misa a sigui un Koffiemorgen, unda 
cu e Polisnan por a intercambia di idea y a haya un bon chens pa 
combersa y celebra nan dia. 

